Eucerin: O koži | Staračke pege\nHiperpigmentacije: staračke pege – Kako ih prepoznati i dostupna rešenja\nStaračke pege su mala područja sa promenom boje (hiperpigmentacijom) na licu, šakama i drugim delovima tela koji su često izloženi suncu. Najčešće se javljaju kod ljudi starijih od 40 godina, ali se u nekim slučajevima mogu javiti i ranije.\nOkidači i dostupni tretmani staračkih pega\nHiperpigmentacije su rasprostranjen problem kod kojeg se melanin - prirodni pigment kože - prekomerno proizvodi, izazivajući tamne mrlje i neujednačen ten. Hiperpigmentacija može da se javi na koži ljudi bilo koje boje tena, mada je češća kod ljudi sa tamnijim tipovima kože. Podjednako se javlja kod oba pola.\nStaračke pege se javljaju kod ljudi starijih od 40 godina - na licu, šakama, rukama i ramenima.\nStaračke pege se najčešće pojavljuju na područjima kože koja su najizloženija suncu, kao što su nadlanice.\nPostoji mnogo razloga zašto se kod nekoga javlja hiperpigmentacija, uključujući prekomerno izlaganje UV zračenju, genetsku predispoziciju, starosnu dob, hormonske uticaje, upalu ili povredu. Postoji nekoliko hiperpigmentacionih poremećaja, od kojih su jedan staračke fleke. Staračke pege (lentigo senilis ili lentigo solaris) su vrsta staračkih fleka.\nObično locirane na šakama, licu i dekolteu, ili drugim područjima često izloženim suncu, staračke pege su mali, ravni, potamneli delovi kože (od svetlo braon do crne boje). Najčešće nastaju na područjima kože koja su najizloženija suncu, kao što su nadlanice, lice, podlaktice, čelo i ramena. Pojava pigmentacionih fleka može učiniti da se osobe sa tim problemom osećaju nesigurnije, naročito s obzirom na njihovu povezanost sa starenjem.\nIako su pigmentacione fleke obično bezopasne, pojedini oblici mogu biti opasni po život, kao što je slučaj sa melanomom. Stoga se savetuje redovan dermatološki pregled kože i staračkih fleka.\nAko staračkih fleka počne da menja veličinu, oblik, boju, da svrbi ili krvari, neophodno je posetiti dermatologa kako bi se isključila mogućnost maligniteta.\nŠta izaziva staračke pege?\nStaračke fleke izaziva pojačana aktivnost melanocita, ćelija koje proizvode melanin u najdubljem sloju epidermisa. Glavni faktor koji određuje boju kože nije broj, već aktivnost melanocita.\nUnutar melanocita su pigmentacione granule, pod nazivom melanozomi, koji sadrže tirozinazu (pigmentacioni enzim koji ima ključnu ulogu u proizvodnji melanina) i sintetizovani melanin. One se prenose od melanocita do kertinocita - u razmeri od oko 30 keratinocita po melanocitu.\nTirozinaza je enzim koji formira melanin, a u slučajevima gde proizvodnja melanina nije inhibirana javljaju se tamne mrlje.\nRešenja za staračke pege\nAdekvatna zaštita od sunca može pomoći da se izbegne dalja hiperpigmentacije.\nStaračke pege mogu nastati usled prekomerne proizvodnje melanina, između ostalog i na dekolteu.\nMelanin apsorbuje energiju UV zraka kako bi zaštitio kožu. Ukoliko je izloženost suncu ograničena, rezultat je ujednačen ten.\nMeđutim, ako je koža prekomerno izložena suncu, tokom dužeg perioda, aktivnost melanocita će se pojačati i biće proizvedeno previše melanina. Posledica je pojava staračkih pega na najizloženijim područjima, kao što su lice, šake i dekolte.\nKako koža stari, broj melanocita se smanjuje, ali oni koji preostanu se povećavaju i njihova distribucija postaje usredsređenija.\nRegulacija melanozoma takođe postaje slabije kontrolisana. Ove fiziološke promene objašnjavaju porast broja staračkih pega kod osoba starijih od 40 godina.\nKonačno, genetika može igrati ulogu u razvoju staračkih pega. Ako su jedan ili oba roditelja imala staračke pege, postoji veća verovatnoća da će se pojaviti i u sledećoj generaciji.\nKakvi tretmani postoje za staračke pege?\nPostoje dva glavna pristupa među dermatolozima: uklanjanje diskoloracije kože izazvane hiperpigmentacijom i regulacija znakova.\nU slučaju uklanjanja, hemijskim pilingom ili laserskom terapijom, oba mogu imati neželjene efekte, kao što su iritacija, upala, pa čak i osećaj pečenja, koji zapravo mogu izazvati postupalnu hiperpigmentaciju, posebno na tamnijem tenu kože. Takođe mogu biti skupi i invazivni.\n"Gađanje" je efikasan način tretiranja zahvaćenih područja visokoenergetskim laserom. Pitajte svog dermatologa za više informacija.\nHemijski pilinzi, npr. AHA\nPodrazumevaju nanošenje kiselog rastvora (glikolne kiseline (AHA)) na zahvaćeno područje kako bi se uklonili površinski slojevi kože. Postupak u početku prouzrokuje pojavu plikova. Kada se plikovi oljušte, otkrije se nova koža ujednačene pigmentacije.\nLaserske terapije (Fraxel, Erbium YAG) i Intenzivno pulsirajuće svetlo (IPL)\nSlični ali precizniji tretmani dostupni su uz pomoć laserske terapije. Tu dermatolog "gađa" zahvaćena područja visokoenergetskom svetlošću. Zavisno od ozbiljnosti problema, svetlost će delovati na površinski sloj (epidermis) ili prodreti u dublje slojeve kože.\nDostupan je i niz topikalnih medicinskih ili preparata za negu kože za regulaciju pigmentacije. Većina se oslanja na jedan od sledećih ključnih sastojaka u posvetljavanju potamnelih delova kože, kako bi se ujednačili sa ostatkom tena i/ili u usporila proizvodnja melanina.\nHidrokinon 2-4% (isključivo Rx) je moćan agens za izbeljivanje kože koji se izdaje isključivo na recept i koji je u EU zabranjen u kozmetici od 2001. zbog mogućih toksičnih rizika i verovatnoće izazivanja postupalne hiperpigmentacije. Dostupan je u slabijoj koncentraciji (>2%) u pojedinim preparatima koji se izdaju bez recepta u SAD.\nKojična kiselina. Prirodna opcija i nusproizvod japanskog pirinčanog vina, sakea. Međutim, smatra se relativno slabim inhibitorom proizvodnje melanina i takođe je zabranjena u mnogim zemljama.\nGlikolna kiselina. Pored toga što je dermatolozi koriste za hemijske pilinge, glikolna kiselina je aktivni sastojak brojnih topikalnih krema protiv hiperpigmentacije.\nDerivati vitamina C. Često korišćeni u kombinaciji sa drugim aktivnim sastojcima, dokazano je da su ovi derivati relativno efikasni protiv hiperpigmentacije.\nPored regulisanja pigmentacije, postoje načini sprečavanja njenog nastanka i ključni sastojci za ublažavanje izgleda hiperpigmentacije.\nPreporučuje se upotreba odgovarajuće kreme za zaštitu od sunca radi zaštite kože od prekomernog izlaganja suncu, koje može dovesti do staračkih pega.\nTakozvana "trudnička maska" je još jedna vrsta hiperpigmentacija koja se javlja usled hormonskih promena u trudnoći.\nZaštita od sunca je najznačaniji korak koji možete da preduzmete kako biste doprineli sprečavanju staračkih fleka. Važno je prisetiti se da sunčevi zraci utiču na kožu čak i po oblačnim danima, tako da je potrebno da svojoj koži pružite potrebnu svakodnevnu zaštitu. Pored toga što sprečava hiperpigmentacije, Eucerin Anti-Pigment Dnevna krema SPF 30 pruža efikasnu UVA i UVB (SPF 30) zaštitu i sprečava formiranje dodatnih pigmentnih fleka izazvanih suncem. Kombinovanje dnevne kreme koja pruža zaštitu od sunca sa serumom kao deo dnevne rutine će takođe pomoći u prevenciji hiperpigmentacija.\nOgraničavanje vremena koje provodite na suncu će takođe doprineti sprečavanju formiranja staračkih fleka. Pokušajte da izbegavate sunce tokom najintenzivnijih sati i nosite zaštitnu odeću uključujući šešire i naočare za sunce kad god je moguće. Kada je koža izložena suncu, nanosite i redovno obnavljajte preparat za zaštitu od sunca:\nsa odgovarajućim SPF nivoom\nkoji je posebno formulisan za tip i stanje vaše kože\nMožete da saznate više o Eucerin liniji preparata za zaštitu od sunca ovde.\nEucerin Anti-Pigment linija je posebno formulisana kako bi smanjila staračke fleke (i druge oblike hiperpigmentacija) za ujednačenu i blistavu kožu. Sva četri preparata – dnevna krema, noćna krema, serum i korektor - sadrže Thiamidol®, efikasnu, patentiranu komponentu koja deluje na ključni uzrok hiperpigmentacija smanjujući proizvodnju melanina. Za njega je klinički i dermatološki dokazano da smanjuje tamne fleke i sprečava njihov ponovni nastanak. Novo pakovanje dvofaznog seruma kombinuje dva moćna sastojka Thiamidol® i hijaluronsku kiselinu kako bi se ublažile i prevenirale hiperpigmentacije. Novo pakovanje\nomogućava lakšu aplikaciju preparata, uz potvrđenu i dokazanu efikasnost formulacije. Prvi rezultati su vidljivi nakon dve nedelje koji se radovnom upotrebom kontinuirano poboljšavaju. Preparati u Eucerin Anti-Pigment liniji takođe mogu da se koriste kako bi se produžili efekti dermatoloških tretmana.\nHiperpigmentacija pre i posle tretmana preparatima Eucerin Anti-Pigment.\nRazgovarajte sa svojim dermatologom ili farmaceutom ako je bilo koja od vaših tamnih pega nova, izmenjenog izgleda ili izgleda drugačije u poređenju sa vašim ostalim pegama.


Doc. dr. Ivana Milošević: KOJI TEST I LIJEKOVI MOGU BITI OPASNI I ŠTETNI U VRIJEME EPIDEMIJE KORONA VIRUSA? – Aura\nDogađa da laboratorije nude testiranje “na korona virus” ali pri tome ne objašnjavaju da to nije korona virus koji izaziva bolest COVID-19 već običnu prehladu.\nGovoreći na konferenciji za medije 24. marta 2020. godine koju je Direktno prenosila RTS, dr Ivana Milošević je odgovorila na pitanje novinara koje se odnosilo na privatno testiranje.\nGrađani treba da znaju da se izraz “korona virus” odnosi na čitavu jednu grupu virusa među kojima su i virusi tipa SARS i MERS, na primjer. Oni izazivaju veoma opasne infektivne bolesti koje, na sreću, nisu nikad ni stigle do Srbije I zemalja u regionu.\nMeđutim, među “korona virusima” je i jedan koji izaziva običnu virusnu prehladu.\nKad kažemo “obična” to ne znači da virusna prehlada ne može imati opasne posljedice. Međutim, te posljedice su rijetke, najčešće samo među veoma mladima ili veoma starima, kod kojih je imunitet veoma oslabljen. Na virusnu prehladu se može “nakalemiti” i bakterijska komplikacija koja daje bronhitis ili sinusitis.\nVirusnu prehladu izazivaju i virusi drugog tipa, kao što su oni iz porodice pikornavirida, influence, adenovirusa, enterovirusa i drugih – čak oko dvije stotine virusa.\nZbog svega toga se događa da laboratorije nude testiranje “na korona virus” ali pri tome ne objašnjavaju da to nije korona virus koji izaziva bolest COVID-19 već običnu prehladu.\nGrađani, naravno, smiju da odu na ovakav test, ali ne smiju da vjeruju da su zbog toga bezbedni!\nTako živite uvjereni da ste negativni na opasan virus, ali uopšte ne znate da li možda imate COVID-19. Kad budete uradili pravi test i, eventualno ga otkrijete, već će svi oko vas biti zaraženi.\n“Čak ni sertifikovane mikrobiološke laboratorije ne mogu da otkriju korona virus koji izaziva COVID-19”, rekla je dr Milošević.\nDruga opasnost krije se u ideji na koju su došli neki građani, a to je da “preventivno” uzimaju lijekove koji navodno pomažu kod korona virusa.\nMeđu njima je i lijek hlorikin koji se dobro pokazao u terapiji korona virusa, ali dr Milošević upozorava da se ovakav tretman može obavljati jedino pod nadzorom ljekara i da će ga dobiti samo oni kojima ih prepiše doktor.\n“Ovaj lijek može da izazove loše posljedice kod nekih pacijenata”, rekla je dr Milošević. “Naročito je opasno ako je neko već hronični bolesnik i uzima druge lijekove.”\nKako je naglasila, infekcija virusom COVID-19 opasna je naročito za one koji već boluju od nečega, ali se to ne odnosi samo na već dobro poznate bolesti – dijabetes, kardiovaskularne bolesti, malignitet i visok pritisak, već i na sve druge – na primjer, za one koji pate od autoimunih oboljenja.\nkorona virus lijekovi testovi\t2020-03-25\nTagged with: korona virus lijekovi testovi


Održana treća biciklijada Čačak-Koštunići - Sjajne Vesti\nAutor Nikola Z 27.08.2015 Nema komentara\nU nedelju 23.08. Biciklistički klub „Borac“ organizovao je biciklijadu „Čačak-Koštunići“ koja se realizovala u okviru programa „Zajednici zajedno“ koju je finansirala Naftna industrija Srbije.\nOva manifestacija je okupila oko 120 učesnika svih starosnih dobi. Nakon okupljanja na gradskom trgu, upoznavanja učesnika sa tehničkim detaljima, programom i zajedničkog fotografisanja, karavan je krenuo put Koštunića uz pratnju saobraćajne Policije.\nBiciklijada je manifestacija koja nije takmičarskog karaktera i grupa biciklista se kretala takvom brzinom da su svi učesnici mogli da je prate. Vozila ispred i iza karavana vodili su računa da se očuva kompaktnost grupe, a obezbeđena su vozila za osobe koje deonicu ne mogu prevesti samostalno usled nedostatka kondicije. Razlika u nadmorskoj visini između Čačka (240 m) i Koštunića (460 m) je 220 m što na deonici od 27 km predstavlja konstantan blag uspon. Najzahtevniji uspon a koji je i većini sigurno poznat je na početku biciklijade od Lugova, preko komune u Trbušanima do 300 m iznad Vladove kafane.\nOsnovno pravilo je da svi učesnici biciklijade imaju obavezu da se pridržavaju uputstava organizatora, voze u uslovima saobraćaja tj. desnom stranom puta i da poštuju saobraćajne propise.\nPauza je napravljena na polovini puta u Miokovcima gde je organizator svim učesnicima pripremio okrepljenje u vidu hladnih lubenica, bezalkoholnih pića i energetske hrane. Nakon pauze od 20 minuta nastavljena je ruta i nakon oko dva sata lagane vožnje i preveženih 28 km karavan je stigao u Eko selo u Koštuniće gde ih je domaćin preduzeće JOMIL dočekalo sa okrepljenjem u vidu domaćih specijaliteta gibanice, uštipci, pite, sokovi, čokoladice.\nLepo vreme je poslužilo karavan koji se u Koštunićima zadržao dva sata i u okviru tog vremena svi su imali na raspolaganju sportske terene, a i organizovana je trka sa MTB biciklama u discilplini eliminator. Oni najbolji su nagrađeni sa lepim poklonima, ali posebne darove dobile su i pripadnice lepšeg pola, kojih je ovaj put bilo mnogo više nego na ranijim okupljanjiima.\nPovratak za Čačak takođe je bio organizovan i sproveden od strane saobraćajne policije. Svi učesnici su bili oduševljeni organizacijom, a mnogi su po prvi put u jednom danu prevezli biciklom više od 50 km i uvideli da je to idealno prevozno sredstvo sa kojim se bez većih napora može preći i veća razdaljina.\nKao što bi učesnici rekli „Ako se umorite u odlasku u povratku će Vas čekati blagi spust i uživanje u prirodi koju će te posmatrati u dolini reke Čemernice čiji tok prati put“. Takođe su pozvali sve ljude dobre volje da se pridruže sledećoj biciklijadi i istakli da „Nemа boljeg nаčinа od bicikle, prirode, svežeg vаzduhа … Nemа boljeg nаčinа od ovog koji smo Vаm uprаvo predložili, zаto nаm se obаvezno pridružite!“\nBiciklistički klub „Borac“ u okviru projekta „Vozi bicikl, živi zdravo i kvalitetno“, planira u narednom periodu postavljanje nekoliko parkirališta za bicikle u Čačku, a sa početkom školske godine i edukativna predavanja za mlade o načinima vođenja kvalitetnog života. Krajem godine planirana je izložba fotografija sa svih biciklističkih događanja u gradu na Moravi i putovanja Čačana na biciklu po svetu.\ntop vesti, sjajne vesti, cacak, biciklizam, bk borac cacak, biciklijada, kostunici\nOdržana treća biciklijada Čačak-Koštunići postavio Nikola Z 27.08.2015


Direktorka Citroena ne želi da zavisi od Kine – BiGportal.ba\nIzvršna direktorka Citroena Linda Džekson naglasila je važnost rasta prodaje vozila na globalnom nivou kako rezultati ne bi zavisili od regionalnih tržišta.\nDžekson je to izjavila zbog pada prodaje Citroena od skoro 50% na najvećem tržištu automobila Kini. Na vrhuncu prodaje automobila u Evropi 2012. godine Citroen se najviše oslanjao upravo na Kinu, koristeći ogroman rast tog tržišta.


Uslovi korištenja - Ordinacija Zdravlja\nMay 21, 2016 10:44 am\nStranica OrdinacijaZdravlja.com ne garantuje za tačnost, pouzdanost, istinitost, ispravnost ili dostupnost bilo kojeg podatka pohranjenog na ovim stranicama.\nInformacije sadržane na stranici nisu zamjena za profesionalni medicinski savjet i ne smiju se smatrati osnovom za donošenje odluka o liječenju.\nKorištenjem ove stranice automatski se podrazumijeva da ste saglasni da OrdinacijaZdravlja.com neće biti odgovoran za bilo kakvu izravnu ili neizravnu, slučajnu, materijalnu ili nematerijalnu štetu. Pregledavanjem i korištenjem sadržaja podrazumijeva se da ste prihvatili daljnje uslove korištenja portala.\nSvako korištenje stranice OrdinacijaZdravlja.com podliježe slijedećim uslovima:\nSadržaje objavljene na OrdinacijaZdravlja.com dozvoljeno je čitati i preuzimati samo za lične i nekomercijalne svrhe te se ne smiju distribuirati trećim osobama bez izričite saglasnosti vlasnika stranice. Kopiranje je dopušteno samo uz zadržavanje svih napomena i upozorenja o autorskim pravima i vlasništvu bilo koje vrste, te ograničenja od odgovornosti i uputa koja su navedena na portalu, što se posebno odnosi na partnerske sadržaje.\nGotovo svi članci koji su preneseni s drugih stranica i portala, preneseni su uz dozvolu autora ili uz dozvolu određenog portala na kojem je članak objavljen te za njihovo daljnje prenošenje na vaše stranice ne možemo mi dati dozvolu. Preporučamo da sami kontaktirate autora ili barem ako s našeg portala prenosite sadržaj koji smo mi prenijeli s drugog izvora, obavezno navedite originalni izvor i autora, a po želji u nastavku navedite “prenosi: ZdravljeZdravlje.com”.\nUkoliko smatrate da smo povrijedili vaše autorsko pravo, ispričavamo se i molimo vas da nam to javite kako bi članak ili uklonili ili dodali vaše ime kao autora.\nSvi sadržaji koji su objavljeni na stranici OrdinacijaZdravlja.com, uključujući vijesti, autorske članke, slike, grafove i sve informacije koje odašilju autori, kao i sav drugi materijal koji se nalazi na portalu, služe isključivo u informativne svrhe.\nOrdinacijaZdravlja.com poduzet će odgovarajuće napore kako bi informacije na ovoj internetskoj stranici bile tačne i precizne, ali ne daje nikakve garancije u pogledu njihove tačnosti ili potpunosti.\nSvi korisnici portala saglasni su s činjenicom da lično snose svaki rizik u vezi s pristupom i korištenjem sadržaja na ovoj internetskoj stranici te da ZdravljeZdravlje.com neće biti smatran odgovornim za bilo kakvu direktnu i/ili indirektnu štetu koja proizlazi ili bi mogla proizaći iz pristupa, korištenja ili nemogućnosti korištenja ZdravljeZdravlje.com kao i za bilo kakvu pogrešku ili propust u sadržaju ove internetske stranice.\nOrdinacijaZdravlja.com zadržava pravo bilo kakve izmjene sadržaja ove internetske stranice, u bilo koje vrijeme i zbog bilo kojeg razloga, bez prethodne najave te isključuje svoju odgovornost za moguće posljedice takvih izmjena.\nOrdinacijaZdravlja.com sadrži informacije trećih strana i linkove na druge internetske stranice nad kojima nema nikakvu kontrolu. Takve su informacije označene na odgovarajući način uz upućivanje na pravo vlasništva trećih osoba. ZdravljeZdravlje.com ne daje nikakve garancije u pogledu njihove tačnosti i ne preuzima nikakvu odgovornost za iste.\nStranica OrdinacijaZdravlja.com sadrži informacije o brojnim temama, proizvodima i uslugama vezanim uz brigu za zdravlje i zdrav život. Svrha tih informacija nije davanje medicinskih savjeta ili uputa o upotrebi pojedinih proizvoda kao niti promocija pojedinih proizvoda.\nCOPYRIGHT © 2016 OrdinacijaZdravlja.com. SVI TEKSTOVI SU INFORMATIVNOG KARAKTERA I POSTAVLJENI SU SA NAJBOLJOM NAMJEROM. ZA VAŠE ZDRAVSTVENE PROBLEME POTREBNO JE DA SE OBRATITE VAŠEM LJEKARU, A LJEČENJE BILJEM JE SAMO POMOĆNO SREDSTVO. PREMA TOME OBAVEZNO PROČITAJTE USLOVE KORIŠTENJA.


Svečano uručivanje donacije kompanije AVON Autonomnom ženskom centru - Autonomni ženski centar\nProblem nasilja nad ženama je jedan od najčešćih vidova kršenja ljudskih prava svuda u svetu, naglasila je prilikom uručivanja donacije Miroslava Marjanović Pavlović, direktorka kompanije Avon za Jadranski region. Ona je istakla da je osnaživanje žena neodvojivi deo misije kompanije i da će sa Autonomnim ženskim centrom raditi na poboljšanju položaja žena u našem društvu.\n„Verujem da ova organizacija i njihov tim mladih edukatora mogu da doprinesu da devojke u Srbiji budu svesnije svojih prava, da izgrade samopoštovanje i na vreme nauče da prepoznaju nasilje, da bi mu se i efikasnije suprotstavile.“ - zaključila je Marjanović Pavlović.\n„Podsećam da nas je društvo učilo da je ružičasta boja ’ženska’, kao da je time manje vredna. Ali pogodite šta? Ružičasto je samo boja. A mi je danas potvrđujemo kao boju koja je snažna, samopouzdana, hrabra, ponosna, inteligentna, neustrašiva, dostojanstvena i duhovita – baš kao što svaka žena i jeste“, bile su završne reči govora Sanje Pavlović.\nAutonomni ženski centar se zahvaljuje kompaniji AVON na poverenju ukazanom ovom donacijom.\nCeo govor predstavnice Autonomnog ženskog centra dostupan je na ovom linku.


Unapredjenje vodosnabdevanja na području grada - Pirot Plus Online\n08. februar 2013. 13:59 Gradska hronika Pirot Plus Online\nJP "Vodovod I kanalizacija" I pored nepovoljnih vremenskih prilika, nastavlja radove na postavljanju kanalizacione mreže u Poljskoj Ržani. Zoran Nikolić, direktor Vodovoda kaže da su radovi manjeg obima, ali da se odvijaju u kontinuitetu. Uskoro se očekuje realizacija još dva manja, ali vrlo značajna projekta iz oblasti vodosnabdevanja\n- Projekti su manje vrednosti, ali od velikog značaja za potrošače u naseljima Prčevac i Berilovac. U Prčevcu će biti unapredjeno vodosnabdevanje, izgradnjom manjeg rezervoara pijaće vode. U Berilovcu će biti rešen problem korisnika u višim delovima naselja koji u letnjem periodu imaju problema sa vodosnabdevanjem, kaže Nikolić\nU toku su aktivnosti na realizaciji I kapitalnih projekata vezanih za programe KfW-a kada je u pitanju zamena azbestnih cevi I izgradnja generalnog prečistača otpadnih voda.\n- U saradnji sa Direkcijom za izgradnju pokušavamo da dodjemo do najpovoljnijeg rešenja za lokaciju postrojenja generalnog prečistača otpadnih voda. To je veliki problem, a mi imamo oko petnaestak dana da nadjemo najpovoljnije rešenje. Nadam se da ćemo u tome uspeti, jer se radi o višemilionskim sredstvima, skoro 8 miliona evra i da će se Pirot naći u grupi gradova, pored Čačka, Zaječara i Jagodine, koji konkurišu za ta sredstva, kaže direktor Nikolić.\nDirektor Vodovoda ističe da su rezerve pijaće vode na optimalnom minimumu, usled smanjenih atmosferskih padavina, naročito snega.


Eriofidna grinja leske (Phytoptus avellanae) - Forum PSSS - PSSS\nEriofidna grinja leske (Phytoptus avellanae)\n24 mar 2020 09:14\t#40875 od Panajotović Zoran\nPanajotović Zoran je napravio novu temu: Eriofidna grinja leske (Phytoptus avellanae)\nOva štetočina napada pupoljke leske, a simptomi su vidljivi u proleće. Ovi pupoljci su nabubreli i deformisani a često se razvija i deformisano lišće koje se suši i opada. U pupoljcima se nalaze larve koje su veoma sitne, skoro nevidljive i zapetastog su oblika. Ova štetočina ima više generacija godišnje, od 2-6. Ženke tokom proleća napuštaju pupoljke i napadaju mlado lišće. Eriofidne grinje se najčešće javljaju kada su proleća vlažna i hladna.\nU koliko se u zasadima registruje njihovo prisustvo preporučuje se hemijsko suzbijanje. Ono se radi najčešće kada je napadnuto oko 10% pupoljaka. Zbog toga se poljoprivrednim proizvođačima uvek preporučuje obilazak zasada u cilju utvrđivanja prisustva grinja. Od preparata se mogu koristiti oni na bazi a.m. abamektin kao što su: Vertimec 018 EC, Abastate, Kraft 1,8 EW, Gat Vertis 1,8 CS 0,15%. Pre primene insekticida, treba uništiti cvetajuće korove u zasadima i oko njih, jer se na njima mogu naći pčele.


KO JE NAJBOGATIJA ŽENA SVETA KOJA SE NALAZI NA 12. MESTU FORBSOVE LISTE? Drama njene majke tresla je celu Francusku! | wanted.rs\nKO JE NAJBOGATIJA ŽENA SVETA KOJA SE NALAZI NA 12. MESTU FORBSOVE LISTE? Drama njene majke tresla je celu Francusku! 0 Podeli PODELI TWEET POŠALJI E-MAIL\n08.04.2021. / 12:53 13:01\nAutor Jelena Sitarica 08.04.2021. / 12:53 13:01\nNajbogatija žena na svetu je Fransoa Betenkort Majers, unuka osnivača L'Oreala. Fransoa i njena porodica poseduju oko 33 odsto zaliha L'Oreala, a njeno bogatstvo procenjuje se na čak 73.6 milijarde dolara.\nOna je član uprave L'Oreala od 1997. godine i predsedava porodičnim holdingom. Betenkort Majers je postala francuska naslednica L'Oreala 2017. godine kada joj je majka Lilijan Betenkort, tada najbogatija žena na svetu, umrla u 94. godini.\nNjeno porodično bogatstvo počelo je da akumulira početkom 20. veka kada je mladi hemičar Eudžin Šuler, razvio formulu za bojenje kose koju je nazvao "Oréale".\nL’Oréal grupa je danas kozmetički konglomerat sa velikim portfoliom poznatih brendova, a većinska vlasnica je Šulerova unuka - Fransoa Betenkort Majers.\nIzvor: PATRICK KOVARIK / AFP / Profimedia\nOna je bila u stanju ozbiljne depresije tokom 1980-ih, često ostajući u krevetu govoreći kako je bolesna. Kada je upoznala Baniera, on je odmah učinio njen život zanimljivijim. On je bio provokativan, kritikovao njenu odeću i frizuru dok je istovremeno hvalio njenu lepotu, intelekt i senzibilnost.\nUspeo ju je izvući iz njenog oklopa, upoznajući je sa umetnicima, prateći je u muzeje, galerije, pozorišta i aukcijske kuće. Prema tradiciji u Parizu, sate su provodili u kafićima i restoranima, razgovarajući uz vino. Naravno, plaćala je Lilijan. Njeno je "pokroviteljstvo" započelo sa 250 hiljada francuskih franaka koje je platila za foto knjigu koja je pratila njegovu Pompidou izložbu 1991.godine.\nNakon toga mu jedno vreme više nije davala novac, ne računajući podmirivanje zajedničkih računa, a redovno ga je posećivala u zgradi kojoj je bio vlasnik tri stana. Lilijan je u to doba bila u invalidskim kolicima zbog velikih bolova u krstima, a Banier je u zgradi instalirao lift kako bi ona lakše dolazila kod njega. Dolazila bi dva do tri puta mesečno, a na jednom od tih obeda, rekla mu je:\n"Fransoa, ti trebaš više prostora. Voliš fine stvari, i ja isto. Ja imam sredstva koja ti mogu omogućiti život po takvom ukusu. Za početak, kupićeš onaj apartman preko puta. Trebaće ti, tamo ćeš jednog dana staviti svoj arhivu."\nI, vrlo brzo, celi je posao odradio njen agent za nekretnine, a ona je naravno platila celu stvar, što Lilijan nikako nije bio problem budući da se njeno bogatstvo tada procenjivalo na 40,4 milijarde evra.\nProcenjuje se kako je za dvadesetak godina prijateljstva, Lilijan Betankurt Banieru poklanjala poklone u vrednosti od neverojatnih 1,3 milijadu evra. Ti pokloni, među ostalim, uključuju i polisu osiguranja vrednu 253 miliona evra u 2003.godini, još jednu vrednu 262 miliona evra u 2006., 11 umetničkih dela procenjenih na 20 miliona evra, uključujući dela Pikasa, Matisa i drugih renomiranih umetnika, a isplate polise osiguranja je zapravo prepisala sa svog na njegovo ime kada je završila u bolnici.\nOd svih poklona, svakako je najegzotičniji bio poklanjanje sejšelskog ostrva Daros, sa nekoliko kilometara peščanih plaža i 50-ak bungalova kao i rizortom sa 35 zaposlenih. Ipak, tog se poklona nikada nije dočepao, već ga je na kraju kupio saudijski milijarder.\nU decembru 2007. godine Fransoa Betenkort Majers, Liljanina ćerka, podnela je tužbu protiv Baniera, optužujući ga za "iskorišćavanje ranjive majke", a francuska je policija otpočela službenu istragu.\nNa kraju, u maju 2015.godine, Banier je osuđen na trogodišnju kaznu, od čega mu je oduzeto šest meseci, kao i plaćanje odštete od 250 hiljada evra kao i vraćanje 15 miliona evra porodici Betenkort.\nFransoa je odgajana je kao stroga katolkinja, napisala je nekoliko biblijskih komentara i dela o jevrejsko-hrišćanskim odnosima, kao i knjigu o grčkim bogovima. Fransoa je udata i ima dvoje dece.\nFransoa Betenkort Majers najbogatija žena loreal forbsova lista


SVE POTIČE IZ PORODICE | Timočke\nPraćenje rasta i razvoja dece u Predškolskoj ustanovi (PU) “Bambi” u Boru zasnovano je na timskom radu stručnih saradnika, vaspitača i medicinskih sestara-vaspitača. Ukoliko su timu stručnih radnika ustanove potrebne i dodatne mere podrške često i roditelji budu uključeni u prevazilaženje istih. S obzirom na to da je porodica gnezdo u kome deca stiču svoja prva životna iskustva, kao i mesto iz koga potiču svi problemi neophodno je veće povećanje pažnje i edukacije vezane za ovu najznačajniju društvenu zajednicu, kaže u intervjuu za nedeljnik “Timočke”, Vesna Dumitrašković, psiholog u PU “Bambi”.\nKoja je uloga stručnih saradnika u Predškolskoj ustanovi “Bambi“ i vaša konkretno uloga u „Bambiju“?\n– Uloga stručnih saradnika je da na osnovu savremenih teorijskih i praktičnih saznanja o detetu utiče na stvaranje uslova za podsticanje celokupnog razvoja dece predškolskog uzrasta. U saradnji sa vaspitačima i medicinskim sestrama-vaspitačima, stručni saradnici kreiraju program rada sa decom u skladu sa ciljevima i zadacima programa vaspitno – obrazovnog rada. Stručni saradnici učestvuju u izradi Godišnjeg plana rada Ustanove predlaganjem mera za unapređenje rada iste u skladu sa potrebama dece i roditelja. Uloga psihologa u vrtiću je da svojim naučnim saznanjima iz oblasti psihologije stvori adekvatnu klimu koja će stimulisati dečji razvoj. Zadatak psihologa je da zajedno sa ostalim stručnim saradnicima, vaspitačima i medicinskim sestrama – vaspitačima kreira vaspitno obrazovni rad, podstiče interakcijski odnos između dece i odraslih, istraživačkim radom učestvuje u unapređivanju delatnosti predškolskog vaspitanja i obrazovanja, sarađuje sa porodicom, osnovnim školama, lokalnom samoupravom, Centrom za socijalni rad, Zdravstvenim centrom, Ministarstvom prosvete, nauke i tehnološkog razvoja kao i sa drugim srodnim institucijama.\nKoliko ima stručnih saradnika u PU „Bambi“ i kojih sve profila?\n-U PU „Bambi“ rade četiri stručna saradnika: logoped, stručni saradnik za fizičko vaspitanje, pedagog i psiholog.\nNa koji sve način pratite dečji rast i razvoj?\n-Dečji razvoj i napredovanje prati se uglavnom timski u saradnji sa vaspitačima i medicinskim sestrama – vaspitačima. Izradili smo i instrumente za praćenje dečjeg razvoja i napredovanja koji vaspitačima pomažu u planiranju aktivnosti sa decom. Stručni saradnici obilaze grupe i tom prilikom identifikujemo decu kojoj je neophodan neki vid podrške i intenzivnije praćenje od strane stručnih saradnika.\nŠta je sve predviđeno planom i programom rada u pogledu rada sa decom?\n– Planom i programom rada Ustanove predviđeni su stalni i posebni i specijalizovani oblici vaspitno obrazovnog rada sa decom. U okviru stalnih oblika vaspitno obrazovnog rada spadaju celodnevni i poludnevni boravak i rad sa decom na bolničkom lečenju. Celodnevni boravak obuhvata decu uzrasta od 12 meseci do 3 godine (tzv. jaslene grupe) i decu od 3 do 6,5 godina (vrtić). Poludnevnim boravkom obuhvaćena su deca od 5,5 do 6,5 godina u pripremnom predškolskom programu. Sa svakom grupom dece radi po jedan vaspitač, a rad u ovim grupama odvija se smenski, tj. jedne nedelje pre podne od 8:00 do 12:00 sati, a druge nedelje popodne od 14:00 do 18:00 sati. Rad sa decom na bolničkom lečenju predstavlja specifičan oblik vaspitno-obrazovnog rada, koji se organizuje u bolnici. Obavlja se po programu koji je modifikovan, s obzirom na uslove i specifičnosti u bolničkim prostorijama, zavisno od režima kućnog reda bolnice. Takođe, u planu je i razvojna grupa u kojoj bi se radilo sa decom sa smetnjama u razvoju, ali zbog nedostatka kadra (oligofrenopedagoga) ovaj oblik rada se trenutno ne realizuje. Što se tiče posebnih i specijalizovanih programa realizuje se „Igraonica“ za decu od 3 do 5 godina koja nisu obuhvaćena ni jednim oblikom vaspitno-obrazovnog rada Predškolske ustanove „Bambi“. Cilj „Igraonice“ je socijalizacija dece, sticanje novih znanja i veština kroz igru i druženje sa decom i odraslima, kako i priprema za pripremni predškolski program i polazak u školu. U okviru projekta pod nazivom „Zajedno do škole“ u dve pripremne grupe pri školi realizuju se radionice za decu iz socijalno ugroženih sredina uzrasta od 3 godine do polaska u školu. U okviru ovih oblika rada organizuju se i sportske aktivnosti za decu „Plešemo rastemo zdravo“ i „Sportska sekcija“ u popodnevnim satima, a koje ne ulaze u cenu vrtića.\nKoji su najčešći problemi primećeni kod dece od jaslica do preškolskog programa koji borave u PU Bambi?\n– Ono sa čime se sve češće susrećemo jesu problemi u ponašanju dece koji prelaze granice dečjih nestašluka, takođe se tu javljaju i problemi u govoru (deca sve kasnije progovaraju), nedostatak pažnje, nedovoljno razvijena krupna i fina motorika. U većini slučajeva, ako dete nema zdravstvenih poteškoća, problemi leže u porodici. Porodica je gnezdo u kome deca stiču svoja prva iskustva, a upravo ta prva iskustva su osnov za adekvatan rast i razvoj deteta. Te naše „male ptiće“ pripremamo za život van gnezda, jer će ona vrlo brzo ojačati i razviti svoja krila ako ih u tome podržavamo. Kada odlete moraće sama da brinu o sebi, a brinuće onako kako smo ih tome naučili. Ukoliko roditelji svoje slobodno vreme, kojeg nažalost sve manje imaju, ne provode sa svojom decom na kvalitetan način, deca neće biti dovoljno stimulisana i samim tim neće biti u mogućnosti da razviju svoje potencijale. Deci je potrebna nežnost, pažnja, igra, što više fizičkih aktivnosti ali i jasno postavljene granice šta smeju a šta ne, kao i doslednost u istim. Ako dete ne sputavamo u njihovoj volji da se sama hrane, oblače, obuvaju, peru zube i sl. ono će brže savladati obavljanje tih radnji i stvoriće pozitivnu sliku o sebi. Ukoliko ih sputavamo, deca će se povući i stvoriće negativnu sliku o sebi i imaće manjak samopouzdanja. Deca vole i da budu uključena u svakodnevne aktivnosti porodice i potrebno je podržavati ih u tome, ona tako uče, ponavljaju ono što mi radimo. Ono što je takođe jako važno jeste da je deci potrebna interakcija sa roditeljima, drugim odraslima i drugom decom kako bi mogla da razviju svoje socijalne veštine. Igranje igrica, gledanje crtanih filmova i neprilagođenog programa za dečji uzrast ne donosi nikakvu dobit deci, donosi samo malo mira i tišine roditeljima. Nekada je i to u redu, ali kontrolisano. Ako vreme koje provodimo sa decom nije kvalitetno (nije puno ljubavi, nežnosti, podrške, nema razgovora, maštanja, igranja, crtanja, čitanja priča, smejanja, šetnje, davanja odgovora na bezbroj dečjih pitanja,… kao i jasno postavljenih granica i doslednost u istim), roditelji i deca će upasti u haotičnu šemu ponašanja odakle im je teško da se izvuku. A upravo to za posledicu ima problem u ponašanju, emocijama, pažnji, govoru, a kasnije i u učenju. Što je dete starije a neadekvatna šema ponašanja duže prisutnija u porodici, posledice se teže otklanjaju. Deca koja su na mlađim uzrastima uključena u vaspitno obrazovni sistem budu i usmeravana na adekvatan način, naravno poštujući njihovu individualnost i kapacitete dece i roditelja.\nNa koji način se rešavaju problemi?\n– Za rešavanje problema koji se javljaju kod dece pre svega nam je potrebna saradnja sa roditeljima, bilo da se radi o odvikavanju od pelena, problema u ponašanju ili smetnjama u razvoju kod deteta. Kao što sam već napomenula, porodica je osnov i na predškolskom uzrastu roditelji su jedna od glavnih figura u detetovom životu od kojih ono uči. Ukoliko procenimo da nemamo saradnju sa roditeljima ili ne možemo da pružimo adekvatnu pomoć, upućujemo roditelje u ustanove višeg nivoa. Trenutno je aktuelan problem adaptacije dece na vrtić. Deca koja se do sada nisu odvajala od roditelja burno reaguju i kad im se spomene vrtić. Naš posao je da ohrabrimo roditelje i da im objasnim da je to sasvim normalna reakcija deteta prilikom adaptacije na vrtić. I roditelji isto reaguju na adaptaciju, prati ih osecaj krivice što su ostavili dete iako je ono adekvatno zbrinuto. Ako u saradnji sa vaspitačima i medicinskim sestrama-vaspitačima procenimo da detetu ne prija tako nagla promena, onda pozovemo roditelje na razgovor i zajedno napravimo plan adaptacije.\nKako sarađujete sa direktorom PU i drugim saradnicima, a kako sa roditeljima?\n– Sva bitna pitanja rešavaju se timski. Do sada nisamo imali problema oko saradnje, a direktor se, u skladu sa mogućnostima, maksimalno trudi da nam obezbedi adekvatne uslove za rad.\nDa li su roditelji uključeni u proces donošenja nekih odluka i na koji način, i koliko je važan taj timski rad za dobrobit mališana ?\n– Već sam napomenula koliko je bitan timski rad sa roditeljima. Mi se trudimo da roditelje što više uključimo i otvoreni smo za saradnju. Postoji Savet roditelja, gde se roditelji upoznaju sa Planom rada Ustanove, kao i izveštajima. Uključujemo i predstavnike iz redova roditelja u naše aktive i timove.\n← IZGRADNJA „RUTEVAČKE PETLJE“\nVOĆE I POVRĆE U ULOZI ZDRAVLJA →\n16/02/2019, 9:09 am


Niš će biti tehnopolis - Istinomer\n„Sve ćemo uraditi da do 2012. godine bude otvoren niški naučnotehnološki park koji treba da pomogne malim i srednjim kompanijama da se što brže i lakše razvijaju i bolje posluju.“\nIdeja o pravljenju tehnološkog parka u Nišu nije nova, a najčešće je pominjano da se moderno zdanje „Tehnis“ napravi na prostoru bivše Elektronske industrije. Ta zamisao je, međutim, vrlo brzo propala.\nU jesen 2010. ponovo je oživljena ta tema kada su tadašnji ministar za nauku, gradonačelnik Niša Miloš Simonović i rektor niškog univerziteta Miroljub Grozdanović potpisali su protokol o izgradnji Tehnološkog parka na prostoru uz tehni;ke fakultete. Tada je najavljeno da će u projekat biti uloženo 12 miliona evra, da će „tehnološki park postati motor razvoja čitavog područja“ i da se može očekivati da sve bude gotovo u 2012.\nSamo nekoliko meseci kasnije ispostavilo se da ni to neće ići „glatko“.\nrektor niškog univerziteta Miroljub Grozdanović, Danas, 31. 5. 2011. godine\nKrajem leta iste godine niško Gradsko veće donelo je odluku da grad pomogne izgradnju Naučno-tehnološkog parka sa 19 miliona dinara.\n„Gradonačelnik Miloš Simonović istakao je da će ova sredstva biti iskorišćena za komunalno opremanje lokacije na Gradskom polju i za završetak projektne dokumentacije, kako bi već na proleće mogli da počnu radovi na terenu…Simonović je takođe podsetio da je rok za izgradnju NT parka godinu dana, što znači da će Niš brzo dobiti mesto na kome će se stvarati tehnološke inovacije i na kome će počinjati da rade firme koje se bave novim tehnologijama.“\nPregled, 31. 8. 2011. godine\nNi to nije pomoglo da se stvari mrdnu sa mrtve tačke, pa se naredne godine tehnološki park pominjao samo u predizbornoj kampanji. Na nesreću, ne kako će biti završen, već i dalje kako bi mogla da počne njegova gradnja.\nAko su vlasti zaista učinile „sve“ da se načini tehnološki park, a od njega tri godine kasnije nema ni temelja, onda nešto u toj zamisli nije bilo valjano.\nOcena „neispunjeno“ za bivšeg ministra nauke.


Nissan X-Trail (2018) test Predstavljamo\nNissan X-Trail je godinama oružje broj jedan kompanije Nissan na tržištu automobilske industrije. Veoma kvalitetan krosover sa pet ili sedam sedišta je namenjen ljudima i porodicama koje vole avanture. Naime, X-Trail je najprodavanije vozilo Nissana na svetu\nNissan je restilizovao svoj najprodavaniji automobil, X-Trail\nUključujući SAD, gde ovaj automobile nosi oznaku Rogue (odmetnik), i Evropu, u periodu od kad je prvi put predstavljen 2000. godine, prodato je više od 3,7 miliona primeraka. On je takođe oborio i rekord kao najprodavanji terenac tokom 2016. godine sa 766.000 prodatih vozila.\nNa osnovu toga, logično je da je Nissan X-Trail nastavio proces evolucije. Tokom 2016. godine Nisсan je lansirao novi model sa dvolitarskim dizel motorom, kako bi zadovoljio potrebe mušterija koje zahtevaju veću snagu.\nRobusni spoljni izgled\nNissan X-Trail je oduvek bio prepoznatljiv po svom snažnom i “mišićavom” dizajnu karoserije, sa oštrim ivicama, velikim lukovima iznad točkova i elegantnim oblinama na haubi. Sve to odlikuje i novi model, s tim što je sada još istaknutije, jer je redzajniran prednji deo automobila, koji sada izgleda dinamičnije i ima izraženije crte.\nU samom središtu prednjeg dela nalazi se nova masivnija Nisanova “V-motion” rešetka, koja je šira nego ikad. Na taj način su dizajneri omogućili da automobil izgleda moćnije, jer je vidljiva i crna plastika, pa će linije biti jasno vidljive u kojoj god da je boji automobil.\nSa obe strane maske nalaze se novi farovi koji imaju savremenu verziju “bumerang” dnevnih svetala karakterističnu za X-Trail automobile.\nSvetla za maglu su takođe poboljšana. Pametno su integrisana u novi prednji branik, i promenila su oblik iz okruglog u četvrtasti. Prednji parking senzori su takođe modifikovani. Dok su ranije bili integrisani u branik i nisu virili, sada su malo izbačeni. Razlika je mala ali značajna i perfektno ilustruje veći kvalitet automobila.Čitav prednji deo vozila obilikovan je tako da se uklopi u izgled najnovije generacije Nisanovih modela kod kojih napred dominira takozvana V-Motion rešetka.\nŠto se zadnjeg dela automobila tiče, branik je redizajniran kako bi dao robusniji izgled sa hromiranim detaljima. Zadnja svetla su sada u potpunosti LED, a i parking senzori su izmenjeni kao i na prednjoj strani automobila. Pored toga, kupcima će na raspolaganju biti i “hands-free” opcija otvaranja prtljažnika – dovoljno je zamahnuti nogom ispod zadnjeg branika i elektro-pokretana peta vrata će se automatski otvoriti.\nMožda najveća promena na novom X-Trail automobilu jeste to što je sa strane dodata hromirana lajsna ispod vrata. Takođe, dostupni su i nove redizajnirane alu felne od 17, 18 i 19 inča. Sve ove modifikacije su dovele i do male promene u dužini automobila, odnosno, on je sada duži za 50 milimetara. Tako sada dužina novog X-Trail modela iznosi 469 centimetara, a širina i visina su ostale iste. Promene nisu uticale na aerodinamiku.\nNissan je ponudio i proširenu paletu boja sa novim nijansama - Orange Pearl, Red Pearl, Blue Pearl Metallic i Dark Brown Pearl.\nNovi enterijer sa još boljim kvalitetom i finoćom.\nKabina novog Nissan X-Trail automobila je restilizovana kako bi se poboljšao već dobar kvalitet enterijera. Prva stvar koju će vozači primetiti u novom automobile jeste novi volan. On je sada u obliku slova D, što znači da horizontalna baza olakšava ulaz i izlaz vozaču, i pritom daje sportski izgled automobilu. Njegov centralni deo je sada manji nego ranije i na taj način se povećava preglednost automobila. Na njemu se nalaze i kontrole za ekran sa leve strane i kontrole vožnje sa desne strane.\nBilo da se kupci odluče za verziju sa pet ili sedam sedišta, koža koja se nalazi na njima je još kvalitetnija. I prednja i zadnja sedišta imaju grejače, što je takođe novina. Za mušterije koje traže nešto drugačije u ponudi je i kožni enterijer u dve boje. Sve ovo, kao i druge nadogradnje doprinose utisku da je unutrašnjost još finija i kvalitetnija nego ranije. Praktičnost enterijera čini ovaj automobil savršenim za porodice koje vole avanture.\nX-Trail i dalje ima izvanredne ocene za prostor i komfor, uključujući i prostor za kolena na drugom redu sedišta. Kapacitet prtljažnika iznosi 565 litara kod verzije sa pet sedišta, a 445 litara kod verzije sa sedam sedišta.\nKao odgovor na potrebe mušterija za superiornim audio sistemom u novom X-Trail automobilu, Tekna verzija sada poseduje novi audio system sa osam zvučnika, koji dolazi iz BOSE kompanije, partnera Nisana. Iz Nisana kažu da je to najbolji audio system koji je ponuđen na tržištu Evrope.\nPredlozi kupaca su doveli do toga da još dva infotejment sistema postanu standardna u novom modelu, a to su DAB digitalni radio, i NissanConnect ekran na dodir sa satelitskom navigacijom (standardan na N-Connecta verziji, a opcija na Acenta verziji automobila). Verzija automobila N-Connecta ima antenu u obliku peraja ajkule na krovu.Sa pojavom novog Nissan X-Trail modela, povećao se i broj opcija. Modelima sa oznakamaVisia, Acenta i Tekna pridružuje se još i N-Connecta. Ova verzija se fokusira na to da kupcu pruži veću udobnost, stil, pametnu tehnologiju vožnje i praktičnost. U ovoj verziji je standardan NissanConnect infotejment sistem, pametni monitor, krovni nosači, parking senzori napred i pozadi i opcija otvaranja prtljažnika pokretom noge.\nProPILOT tehnologija autonomne vožnje\nCilj nove tehnologije kompanije Nissan jeste da se vozači osećaju samouverenije, uzbuđenije i da su pri tom bezbedni na putevima. U modelu X-Trail za 2018. godinu Nisan je napravio prve korake ka autonomnoj vožnji sa tehnologijom ProPILOT.\nOvaj sistem praktično upravlja vozilom kada se automobil kreće u okvirima jedne trake na putu, što je naročito praktično u uslovima gustog saobraćaja. Ako se tada aktivira ProPILOT, vozilo će samostalno ubrzavati ili usporavati, u zavisnosti od dinamike kretanja automobila koji se nalaze u istoj traci ispred, a sistem će korigovati i pravac kako bi X-Trail ostao u okvirima trake. Po potrebi, automobil će samostalno zakočiti ako se vozilo ispred iznenada zaustavi, kako bi se sprečio sudar. Sistem jednako dobro funkcioniše i u uslovima krstarenja autoputem pri većim brzinama.\nProPILOT je deo Nissanove tehnologije “inteligentne mobilnosti”, u koju spadaju i drugi sistemi, poput automatskog kočenja u slučaju opasnosti, sa opcijom detekcije pešaka na kolovozu, i upozorenja na bočan nailazak vozila iza automobila, prilikom isparkiravanja unazad.\nKarakteristike motora su preuzete sa starijeg modela, jer su iz Nissana smatrali da nema potrebe da menjaju ono što je dobro i bezbedno. Kupci će moći da biraju između tri opcije. Osnovna pogonska jedinica je 1,6-litarski dizelaš sa 132 ks. Ovaj model može se naručiti u varijantama sa šestobrzinskim manuelnim ili CVT menjačem, kao i u verziji sa prednjim ili 4x4 pogonom.\nTu je i veći dvolitarski dizel motor koji je u ponudu modela X-Trail uvršten 2016. godine i koji isporučuje 180 konjskih snaga. Opcije menjača i sistema prenosa identične su kao kod slabijeg dizelaša.\nNovi Nissan X-Trail će se naći u prodaji od avgusta ove godine.\nodakle sad izvukoše dvolitarski dizel?\nja sam mislio da su ga sahranili...


Konkurs Centra za osnovnu policijsku obuku |\nHome > DRUŠTVO > Konkurs Centra za osnovnu policijsku obuku\nBEOGRAD, 6. jun 2019 – Ministarstvo unutrašnjih poslova raspisalo je konkurs za upis 600 polaznika Centra za osnovnu policijsku obuku (COPO) na koji se svi zainteresovani, koji ispunjavaju uslove, mogu prijaviti zaklјučno sa 8. julom. Konkurs je raspisan za potrebe dvadeset policijskih uprava među kojima je i Smederevo.\nKandidat mora da ima završenu srednju školu, u četvorogodišnjem trajanju, ili završene osnovne strukovne, odnosno osnovne akademske studije, Kriminalističko-policijskog univerziteta (KPU), da nema manje od 18, a više od 24 godine starosti do dana zaklјučenja konkursa, odnosno da nema više od 27 godina ukoliko je reč o kandidatima koji su svršeni studenti KPU.\nKandidat mora da poseduje i važeću nacionalnu vozačku dozvolu za upravlјanje motornim vozilom „B“ kategorije, zatim da ne postoje bezbednosne smetnje u skladu sa Zakonom o policiji i da ispunjava kriterijume zdravstvene, psihološke i fizičke sposobnosti za zasnivanje radnog odnosa u MUP-u na radnom mestu u statusu ovlašćenih službenih lica.\nFoto: Centar za osnovnu policijsku obuku (COPO), copo.edu.rs\n21/09/2019, 12:08 pm


Kako odabrati pravi trening za sebe | Maximalium Srbija\nKada odlcimo da u naš život uvedemo vežbanje (trening) potrebno je da napravimo adekvatan plan.\nPrvo što treba da uradimo jeste da odgovorimo na četiri pitanja:\n1. Šta želimo da postignemo treningom\nDa li želimo da izgubimo višak kilograma?\nDa li želimo da izgradimo mišićnu masu?\nDa li da se zategnemo ili definišemo?\nDa li želimo da nam trening bude način da se oslobodimo stresa i opustimo?\nU skaldu sa ciljem opredeljujemo se za vrstu treninga.\nTo se može postići time što ćemo napraviti sopstveni plan i program treninga ili se konsultovati ili pak angažovati stručno lice koje će nam u tome pomoći.\n2. Kada je najzgodnije da treniramo\nJako je bitno kada donesemo odluku da započnemo sa treningom da ga uskladimo sa drugim životnim obavezama.\nShodno tome treba napraviti plan kada je to najbolje vreme kako bi izbegli preskakanje treninga.Vreme odabrano za trening utiče i na rezultate koje želimo da postignemo (kardio na prazan stomak..)\nZa početnike je možda i najbolja opcija da vreme treninga bude u istim vremenskim intervalima, dok se ne postigne prvi rezultati , a zatim će vežbač već sam moći da proceni kada mu i šta najviše odgovara.\nVrlo čest problem javlja se kod osoba koje rade u smenama , to bude i razlog zašto ne donose odluku da započnu sa treningom ili se nakon drugog , trećeg preskakanja treninga odluče da odustanu.\nSavet: da se za sedam dana napravi plan kada rade, kada vežbaju kako bi se izbeglo preskakanje.\n3. Gde da treniramo\nJako je bitno odabrati dobar fitness centar, u kojem rade sertifikovan fitness treneri koji imaju iskustva sa klijentima različitih profila.\nVrlo bitna je lokacija fitness centra, u smislu da se nalazi u blizini stana, posla, škole klijenta.\nPotrebno je odabrati prostor u kome je klijentu prijatno da provede vreme kao i da postoje sprave i rekviziti koji zadovoljavaju potrebu vežbača da dođe do svog cilja.\nU konsultaciji sa stručnim licem klijent razmatra koja je najbolja opcija za njega.\nUkoliko vežbač prvi put ulazi u fitness centar nephodno je da od strane fitness trenera bude upućen o pravilnom korišćenju raspoloživih sprava, a kao opcija postoji da vežbač počne sa individualnim treningom, gde sve vežbe izvodi pod kontrolom svog fitness trenera.\nZa žene je, pored individualnih treninga, odlična opcija neki vid grupnih treninga koji jako stimulišu vežbače da redovno dolaze i savladaju zadatke u okviru grupe.\nU okviru grupnih treninga se pod kontrolom fitness instruktura odradi jako kvalitetan trening, vežbači se druže, opuste , razvija se i takmičarski duh i imaju jako dobre rezultate.\n4. Ko nas pokreće i motiviše\nU praksi se pokazalo da gotovo svaki vežbač ima neku osobu koja njega motiviše.\nU današnje vreme velika većina ima profil na nekoj od društvenih mreža gde sa lakoćom može naći fitness model, fitness trener, bloger ili takmičar koji deli svoje savete, iskustva u vezi treninga i ishrane. Motivatora možemo imati u našem fintess instruktoru ili prijatelju koji nas sopstvenim izgledom motiviše.\nPotrebno je napomenuti da ako za neko naše planirano vreme ne dođemo do rezultata, ne smemo odustati. Potrebno je sagledati u čemu je problem, promeniti neke smernice i krenuti dalje jos bolje i jače.\nTrening treba da bude sastavni deo našeg života i onda će tokom vremena i doći naš planirani rezultat.\nZa postizanje rezultata u ovom sportu, bilo rekreativno ili profesionalno potrebno je vreme.\nKada osoba počne redovno da trenira razvija se ljubav i potreba za istim. Nakon svakog treninga javlja se osećaj zadovoljstva, ispunjenja i raterećenja.\nPosle izvesnog vremena trening postaje deo vaše svakodnevnice, bez koje ne možete da zamilite svoj život.\nTreba imati na umu da naš bioritam nije isti svakoga dana. Biće dana kada nećete biti voljni za trening, bez ikakvog određenog razloga. Ipak ne treba zbog toga odustati.\nTada dozirajte trening, ali ga odradite i nakon njega bićete puni energije.


KRIK: Podaci američkog Trezora otkrili sumnjive transakcije srpske fabrike čarapa | Nova Ekonomija\nI pored kršenja prava radnika, država Srbija u subvencijama velikodušna prema fabrici čarapa "Real Knitting", za koju njujorška banka tvrdi da je primila sumnjivu novčanu transakciju od 1,2 miliona dolara, prenosi portal KRIK.\nFabrika čarapa se nalazi u selu Gajdobra kod Bačke Palanke, na severozapadu Srbije i nju vlada smatra primerom strane investicije kakva je potrebna našoj zemlji.\nOd 2011. godine, kada je otvorena, fabrika "Real Knitting" dobila je gotovo 2 miliona evra pomoći države, uključujući i 1,4 hektara državnog zemljišta.\nNa svom sajtu "Real Knitting" za sebe navodi da je "priča o uspešnoj kompaniji zasnovanoj na italijanskom 'know how' (umeću) i istinskom preduzetničkom duhu".\nRadnici ove fabrike sa kojima su novinari Krika pričali žalili su se na teške uslove za rad i pritisak koji na njih vrše šefovi, a radnica koja je učestvovala u štrajku, otpuštena je, a još je sumnjivije, kako se navodi u tekstu, vlasništvo fabrike i poreklo novca koji je stigao u Srbiju.\nIako se u medijima predstavlja kao italijansko-ruska investicija, vlasnik srpske fabrike „Real Knitting“ je ofšor kompanija "Alpha Retail Group" iz Hong Konga iza koje stoji jermenski biznismen, utvrdili su novinari KRIK-a.\nOva hongkonška firma je, pokazuju njihovi nalazi, prethodnih godina prebacivala velike količine novca u Srbiju, a zatim ih vraćala na svoj račun u Singapuru.\nU zadnjih osamnaest godina zabeleženo je više od dva biliona dolara novčanih transakcija koje su banke prijavile kao sumnjive i prijavile odeljenju američkog Trezora koje se bavi sprečavanjem finansijskog kriminala, piše KRIK.\nDodaje se da je iz američkog Trezora, odnosno njegovog odeljenja koje se bavi sprečavanjem finansijskog kriminala (FinCEN) procurilo više od dve hiljade poverljivih izveštaja koji svedoče o tokovima „prljavog“ novca širom sveta.\nTaj novac su kako otkriva novinarsko istraživanje pod nazivom „FinCEN dosijei“, koje predvodi Međunarodni konzorcijum istraživačkih novinara (ICIJ) i BuzzFeed News, slale razne firme uključene u korupciju, tajkuni i kriminalci.\nDo dokumenata FinCEN-a, došli su novinari američkog medija BuzzFeed-a i podelili ih sa ICIJ-om i sa više od 400 kolega novinara iz 108 redakcija u 88 država.\nDokumenti otkrivaju da i je više velikih svetskih banaka – JPMorgan, HSBC, Standard Chartered, Deutsche Bank i New York Mellon – nastavilo da sprovodi transakcije kriminalaca, oligarha i korumpiranih političara, iako su ih američke vlasti ranije već kaznile jer nisu zaustavile tokove prljavog novca.\nBuzzFeed inače nije otkrio ko je uzbunjivač od koga je dobio dokumenta.\nPored slučaja fabrike iz sela Gajdobre u Vojvodini, KRIK će na svom sajtu nastaviti ostale priče koje su u vezi sa sumnjivim transakcijama i deo su pomenutog istraživanja.


Erdogan ljut: "Haradinajeva karijera će se završiti"\nErdogan ljut: „Haradinajeva karijera će se završiti“\nM. K. 31. marta 2018. 18:31\nTurski predsednik Redžep Tajip Erdogan upozorio je danas kosovskog premijera Ramuša Haradinaja da će morati da preuzme odgovornost za upravljanje situacijom sa deportovanim Turcima, prenosi „Koha ditore“.\n“Karijera premijera Kosova će se završiti”, predviđa Erdogan, prenosi list.\nErdogan je juče potvrdio da su šetorica proteranih pripadnika pokreta Fatulaha Gulena, uhapšeni na Kosovu i Metohiji, u Turskoj, koja ih tereti za terorizam.\nZbog ovih hapšenja, premijer Ramuš Haradinaj smenio je juče ministra unutrašnjih poslova, Flaga Sefaja i šefa KIA, Driton Gašiija.


Kraj će mnoge razočarati: Procureo scenario cele osme sezone 'Igre prestola' – Tračara\nKako je trenutno jedna od najpopularnijih serija na svetu, Igra prestola i HBO su stalno na udaru hakera koji pokušavaju da otkriju što zanimljivije spojlere. Do sada je u javnost porcurelo čak 5 epizoda i ceo scenario sedme sezone, a sada je svetlost dana ugledao i scenario osme sezone, koja još uvek nije ni počela da se snima.\nMoramo da naglasimo da nema dokaza da je ovo zaista zvanični scenario poslednje sezone Igre prestola, ali kako ga je objavila ista grupa koja je prošlo leto objavila scenario i za sedmu sezonu (koji se ispostavio 90% preciznim, sa svim najvažnijim događajima), veoma je moguće da će se upravo ovako završiti mnogima omiljena serija.\nNa internetu se može pronaći detaljniji scenario koji u sebi sadrži i čitave dijaloge, ali mi ćemo ovde priču preneti u kraćim crtama.\nPAŽNJA: Ostatak teksta sadrži spojlere iz posldnje sezone Igre prestola\nHaulend Rid, kojeg do sada nismo videli, sa ćerkom Mirom dolazi u Zimovrel. Arja Stark prima posetu neobičnog vojnika, za kojeg se ispostavlja da je Džaken H’ghar! On joj kaže da Mnogoliki bog zahteva jednu smrt od nje – mora da ubije Sersei Lanister. Ostavlja joj bočicu otrova i odlazi.\nDžon želi da Deneris ode natrag u Zmajkamen, a da Sansa i Brijena odu u Orlovo gnezdo.\nNa Kraljevom drumu, utvare napadaju Arju i Pseto, ali se čopor vukova sa Nimerijom pojavljuje i spašava ih. Arja u bici gubi Iglu.\nKralj noći na Viserionu seje smrt, ali stiže Džon Snežni koji jaše Drogona. Brijena umire, tera Džejmija da joj se zakune da će on preuzeti zavet o čuvanju sestara Stark. Viserion pokušava da napadne Džendrija, koji mu zariva koplje od zmajstakla u gubicu. Viserion umire\nSansa i Džendri su sada zajedno i u Zimovrelu posećuju kriptu u kojoj je sada i Džonova statua.\nTags: hotigra prestola


Thriftlodge Kamloops BC Kamloops, hotel Канада. Ograničeno trajanje ponude!\nPogledajte više fotografija Proverite cene i raspoloživost za Thriftlodge Kamloops BC: Datum dolaska :\nThriftlodge Kamloops BC - Opis\nje istok za grad Kamloops, a nalazi se u ulici 2459 East Trans Canada Hwy T C Service & River Road, na samo 11 minuta kolima od centra grada.Hotel ima 65 soba/e/u, i to od soba tipa Room do soba tipa Efficiency One Double Non Smoking. Cene najjeftinijih soba u hotelu Thriftlodge Kamloops BC kreću se od 3 562 dinar - Srbija . U hotelu Thriftlodge Kamloops BC pronaći ćete sve usluge, a posebno: Recepcija otvorena 24 sata, Sobe za nepušače, Poslovni centar, Perionica, Besplatan parking, Klimatizovano. Kategorija mu je dve zvezdice, a stil Sa plažom.Uživajte u pogodnostima koje ovaj hotel pruža, kao što je na primer spoljni bazen. Ovaj hotel pruža i posebne pogodnosti, kao što je na primer: tereni za golf u blizini.Pripada hotelskom lancu Travelodge.Napomena:U ovom hotelu biće Vam na raspolaganju besplatan parking.\nThriftlodge Kamloops BC tip(ovi):\nThriftlodge Kamloops BC sadržaji i usluge\nStil hotela Valleyview Lodge je Povoljan, a pruža pun komfor i usluge kao što su: n.a.. Na 11 minuta kolima udaljenosti od centra, ovaj hotel u ulici 2459 Trans Canada Highway East sa pozicijom istok 494 m -\nNalazi se u ulici 2357 Trans Canada Hwy E, pozicija mu je istok za grad Kamloops, a od centra je udaljen samo 10 minuta kolima.U hotelu Ranchland Motel Kamloops pronaći ćete sve usluge, a posebno: Per\nProverite cene i raspoloživost za Thriftlodge Kamloops BC: Datum dolaska :


A od kada to predsednik jedne zemlje sastavlja Vladu? Direktno krsenje Ustava Republike Srbije.\nMinistre predlaže mandatar po ustavu.Vučić nije mandatar ili jeste?\nVučić nikada nije pogresio oko Vlade pa neće ni ovog puta.\nVelike ambicije, skromno znanje. Dosta njih sa na brzinu završenim privatnim fakultetima.\nAko je Arkan bio u parlamentu i na poternicama Interpola, onda me ne iznenađuje da sada Đurić bude ambasador u USA. U stvari, više me ništa ne može iznenaditi.\nMiško Bilić- a druženje Momirovića sa Miloševićima devedesetih i naprasno bogaćenje, za tebe nije afera? Mora da si jako mlad.\nVukosavljević i Šarčević, najgori ministri u istoriji kulture, medija, nauke i prosvete. Totalno su devastirali čitave oblasti života!!! Užas.\nSns je interesna grupa, a vlada je ionako ,as if'\nOk, postavka je onako. Momirovici su jedina poslovna porodica za koje se ne vezuju nikakve afere i to je cinjenica.\nA zar Vucic nije predsednik? Nisam znao da smo menjali ustav pa da predsednik sastavlja vladu...\nPredugo traje formiranje vlasti apsolutno nebitno ko ce bit ministar vec dal ce ta vlast radit kako treba. Jel i Sapic ce biti u vlasti ???\nod kada u demokratskoj drzavi vladu sastavlja predsednik???\nProsveta je nevažan faktor pa to ministarstvo niko i ne pominje.\nVojvođanima pod Beogradom nema sreće svakako.\nPaaa nisu lose ove dve ...crnke...i ja bi ih ubacio u moju vladu da sam na poziciji😎😎Pa sta se sad bunute sto ce nam biti takva vlada,glasali ste za njih.Kako da se ne bore za ministarska mesta kad ce se obogatiti i zaposliti pola familije na drzavna jasla.\nУставокршитеља у затвор\nАко је Вучић "привео крају списак",приведите Уставокршитеља правди,јер његова овлашћења су да одабере мандатара а мандатар формира Владу.\nCovece,svi bi da vladaju,niko nece da radi. A izbor??!! Da se utepas.\nDa nije tuzno bilo bi smesno. Koji ministri koje postavlja predsednik koji ne postuje Ustav, a niko to ne vidi. To nije nhegova nadleznost. Ovo je samo podela koruptivnog plena, ovi ministri kao djacici, a predsednik lupa packe. Ko je zasluzio, ko nije, zasluzio mislim ko je veci\nДа ли је нормално и то ником не смета што се један човек пита за све? Како председник саставља владу, зар најача странка не предлаже мандатара а он владу тј министре??????\nMislim da Ireni Vujovic moraju da nadju neko ministarsko mesto jer je ona sada u naponu snage i moze jos mnogo toga da pruzi!\nTrebalo bi mandatar vlade da razmišljA o sastavu vlade. Ministar kulture Vladan Vukosavljević je jedini bio dostojan ministar, žao mi je što ne nastavlja, ali nije realno drugo očekivati u ovakvom društvu\nKaze se mala bara,puna krokodila..\nŠta je sa Snežanom Dakić? Ima li kakvo ministarsko mesto za nju?\nKakav cirkus! CG odrzala izbore pre deset dana i vec formira Vladu a ovi ovde pobedili sa 114% i, kako kaze Brnabic, imaju vremena do 3.11. Nemaju stid, sram, moral, nista. Briga ih za Drzavu jer su samo kombinacije bitne! Loncar,Vulin, Sarcevic... nema dalje....\nOvoliko razmisljanje o ovim pojedincima je smesnoDa vode resore Obradovic ,Grubesic itd.\nKako god bude sastavljena iva Vlada pajaca, narod ce ih vrlo brzo isutirati, malo posle Lulasenka a uz jos manju pomoć i Rusije I Amera...\nLegenda kaže, ko ce biti ministar odlučuje mandatar!? Ili, ipak, ne...\nSta mislite dali se ovi otimaju da nesto rade ili da se krade?\nDarija Kisic? NO NO NO NO NO Loncar je odlican ministar, odradio je najveci deo posla po pitanju korone. A ova plavusa se samo doterivala i izlazila pred kamere. Nikako za ministarku.\nJa ne znam gde ovo dalje vodi? Ali stvarno! Posle sledećih izbora AV će da predloži onog Beloga za mandatara bre!\nNe puštajte Vulina niz vodu tek tako! Dajte mu bar da bude min.bez portfelja! Onu uniformicu može da zadrži i dalje, samo mu skinite "čin" ministra odbrane.\nToma je tu jedini ozbiljan kandidat. Momka poznajem sa fakulteta i tip je opasan, bez obzira sto potice iz bogate porodice.\nNe verujem da ce zapadnjaci dozvoliti da predstavnik domaceg kapitala (Momirovic) bude u vladi.\nOsnovno što bi trebali da znamo o kandidatima za ministre su njihove diplome.Jako je malo ovde struke.. Koji su kriterijumi, niti rezultata u radu ni obrazovanja. Drskost je najveća preporuka kao referenca. Nek nam je Bog u pomoći a ne znam da li bi nam i on pomogao sa ovakvim.\nTuga. Ne znam sta bih jos rekla. Kraj.\nNajbolji student PF predlaze uvek one koji su ispod njega, jer je tako veliki. Profesionalno veoma diskutabilni kandidati. Takvi ce biti i rezultati.\nPrava osoba za Ministra zdravlja je Danica Grujičić. Ne znam koji kvalitet ima Jelena Trivan osim dug jezik i nekoliko Upravnih odbora. Za Suzanu Grubješić nisam primetila neku veliku da kažem pamet i stručnost.Ona je ako se ne varam bila sa Dinkićem. Gorepomenuti nemaju neke ref\nJednom rečju: šljam.\nPa dođosmo do toga da ministar privrede bude iz porodice Momirović, istih onih što se zalažu za što manje plate radnicima a da sebi pune džepove.A dve gospođe sa sumnjivim diplomama Obradović i Vujović. Pa ljudi nema dalje.Ovo je kao pozorište u kući.Kakav cirkus,da ne poveruješ.\nNikad se isti ljudi ne stavljaju na ista mesta,ni iste stranke. Jos vise ce da kradu i ponasaju se bahato. Zorana ne da resor jer ce da se otkrije sta je radila, Ljajic isto,sta ce oni njegovi nepismeni koje je za osam godina udomljavao da rade ako dodje novi ministar?\nPa jel to SDPS kupio ministarstvo? Znaci Erdogan je zato zvao Vucica, uplasili se da svi oni sto ih je rasporedio po ministarstvu ne dobiju otkaze jer su svi polupismeni i bahati . Eto toliko o Vucicevoj moci, ne sme sam vladu da formira ni kad ima vecinu.\nTekst ne moramo ni da čitamo dovoljno je da pogledamo slike budućih potencijalnih ministara i da se smrznemo od muke\nDosadno je više\nDa vidimo šta sile daju, tako cu i raspodeliti ministre.\nДа ли су ова господа и госпође свесне у каквом је стању држава за чија министарска места се боре? Ја не би прихватио ни да ми плате министарско место, а они се потукоше.\nSto volim kada se kaze da neko ima zelju i volju da zasedne na neko mesto, a niko ne pita da li su za to mesto strucni, izgleda da je vazno da si clan biblioteke a strucnost, ko te pita, to je lepo, korisno, napredno, polako ulazimo u platinasto doba. Cekaju u redu, wow, Ziveli\nCega se pametan stidi, budala se ponosi. Da smo iole normalna zemlja o tome ko ce da bude ministar ne bi odlucivao predsednik drzave, nego mandatar. Mi smo dosli do toga da niko nema rec da kaze sto vladu sastavlja neko ko nije mandatar!\nMjenjajte ustav takvom predsjedniku treba dati jedno 2 godine da razmišlja o satavu vlade. Ali nije ni bitno svakako se i ne pitaju u toj vladi. Kažu da Hrvati idu u rekonstrukciju vlade a imali su izbore poslije Srbije. Smješno, sve se kao nešto traži, vidiće se bršo reprezentac


Kajli Džener: "Ja sam žrtva nasilja od devete godine"Komentari - Super žena - na B92.net\nKajli Džener progovorila je o svom detinjstvu i problemima koje je imala zbog toga što je još kao devojèica bila ukljuèena u rijaliti program jedne od najpoznatijih porodica na svetu.\nMetro petak 14.09.2018. | 12:30\nKajli Džener (21) na Snepèetu je objavila video-snimak u kojem je rekla da je ceo svet zlostavlja od kada je bila devetogodišnje dete.\n"Polovina vas misli da sam èudna. Druga polovina misli da sam zabavna. Ali ja sam žrtva nasilja od kada sam imala devet godina. Nekad imam utisak da me ceo svet zlostavlja", rekla je Dženerova u video-snimku.\nNa snimku su se našli iseèeni kadrovi iz rijalitija, na kojima Džener plaèe.\n"Mislim da sam na sjajan naèin sve podnela. Nasilnici su svuda. Zato želim da kažem svima koje neko maltretira, važno je samo vaše mišljenje i nikada se ne menjajte", dodala je ona.\nOna je poruèila ljudima da ne "izvræu" njene reèi jer, kako je rekla, ne želi da izazove sažaljenje.\n"Ovo je za sve one koje neko maltertira, da znate da niste sami. Laku noæ, širite ljubav", istakla je na kraju snimka.\nKo je ova?!?!\n(Nataša, 16. septembar 2018 21:39)\nI ja sam žrtva nasilja, od kada ste se ti, tvoje sestre i klonovi u Srbiji pojavile na TV i odakle sve ne.\n(Vladimir, 15. septembar 2018 00:55)\nJeste... do operacije je trpela nasilje svaki dan kad se pogleda u ogledalo :)\n(Ragnar, 14. septembar 2018 19:53)\nI mi smo žrtve vašeg porodiènog klana\n(sladoledsmesom, 14. septembar 2018 19:52)\nU bas ti verujem, mnogo mi te nešto zao... Samo još jedan naèin da dobije naslove u medijima.\n(Mirko, 14. septembar 2018 19:46)\nŠto je najgore, ona stvarno i jeste. Pa naravno da je jedna vrsta nasilja da malo dete 24 sata dnevno izlazes kamerama. I kada deca glume u filmovima i serijama, pa je to specificno za njihovu psihu koja je u razvoju, a kamoli ovo. E sad, drugo je sto ona jeste zrtva nasilja, ali ona toga nije ni svesna pa se folira, nego se to sada unosno placa, a ona je naucena da za cilj zvani lova ne postoji prepreka.\n(Mara, 14. septembar 2018 19:42)\nCeo svet postaje zrtva nasilja od zrtava nasilja!\nKomentar poslat iz B92 Android™ aplikacije (Android Robot by Google, CC BY 3.0) (jasno?, 14. septembar 2018 15:12)\nMa da pošto je sasvim normalno da ubaciš devojèicu od 9 godina u realiti tipa Kardašijanovi. Jedno vreme su bili najomrženija porodica na svetu, svi su ih pljuvali a u tim godinama to smeta. A ti samo nastavi da živiš u tom svetu u kome ne postoje žrtve nasilja. Sigurno ti je mnogo lepo\n(UKomSvetuTiživiš, 14. septembar 2018 19:03)\n(markonjero, 14. septembar 2018 18:47)\nbio je na nekoj amerièkoj TV rijaliti o porodici frontmena grupe "Kiss2 Džima Simonsa, koji je to normalan lik, žena još normalnija, tek sin i kæerka, a tek njegov odnos prema njima, o svemu se stare lik, reklo bi se "domaæin"...a od ovih Kardašijan-Dženera ne zna se ko je veæa dileja\n(народни херој друг Пера Катаи-Писар, 14. septembar 2018 18:42)\nVerujem da je mogla da odbije da se pojavljuje u rijalitiju, tj sigurna sam da jeste, posto da se bunila i da su je snimali protiv njene volje to bi bilo zlostavljanje i socijalna sluzba bi reagovala. Primera radi, Ozi Ozborn je snimao rijaliti, ali tu se pojavljuje samo njegovo dvoje mladje dece, sin i cerka (Keli) koja je pokusala i sama da napravi muzicku karijeru, starija, koja je cini mi se isto bila maloletna kad se show poceo snimati je odbila.\nSad je naravno aktuelno da su svi zrtve nasilja, to je in, pa eto i ona je zrtva.\n(NIna, 14. septembar 2018 18:23)\nPrva svetska zvezda koja izadje u javnost sa informacijom da nikada nije zlostavljana, silovana... itd æe postati pravi hit ... èekam takvu zvezdu...\n(deki, 14. septembar 2018 18:17)\nDajte ljudi ziro racun da uplatimo neki dinar, mukica...\n(sekira, 14. septembar 2018 18:16)\nPored vas "poznatih" mi smo zlostavljani\n(zidan-razidan, 14. septembar 2018 18:15)\nNisu oni zaradili od rijalitija, bar ne u poèetku, veæ je Kris Džener od bivšeg muža nasledila 50 miliona i novi muž je doneo još 50 miliona, tako da su i pre rijalitija bili "teški" oko 100 miliona dolara.\nMeðutim, umesto da se bave neèim normalnim sa tolikim poèetnim kapitalom, u nedostatku inteligencije kod svoje dece krenuli su željni popularnosti putem za koji ne treba nijedna vijuga u glavi, ali treba obraz kao ðon. Izlged se može kupiti, bar je tamo razvijena estetska hirurgija, a i popularnost se takoðe može kupiti kao što su oni kupili.\n(Veliki brat, 14. septembar 2018 18:10)\nnauèila si od sestara još ponešto.\n(BBC, 14. septembar 2018 18:06)\nСве ми је јасно али им се дивим како су сконтали шему ?а узимање лове на ове глупости. Па цели свет пљачкају на те форе. Прво да је неко злоставља изгледала би скроз другачије. Али како на то узима паре, рекламе неки интернет ђундови шта ли је....\n(м. миљанов, 14. septembar 2018 17:26)\nSve one su kao žrtva nasilja, joooj.\n(Zovem se crveno, 14. septembar 2018 17:02)\n(Zoran, 14. septembar 2018 16:27)\nDa imam tolike milione zabolelo bi me koliko i kako me neko maltretira a ovako za 330eur izivljavanje a opet ne kukam\n(xMADx, 14. septembar 2018 16:21)\n(Gastgeber, 14. septembar 2018 15:41)\nPo svemu sudeæi sa tom šminkom nema plakanja i suza.\n(Akakije, 14. septembar 2018 15:34)\nNaravno da jesi.Takve price se dobro placaju danas...\n(Paquito, 14. septembar 2018 15:32)\nI kakva je to majka koja svesno upušta dete od 9 godina u sve to?\n(Bojler, 14. septembar 2018 15:29)\nnikad se ne menjajte a ona se promenila bukvalno od glave do pete\n(mullen, 14. septembar 2018 15:21)\nnisam ni sumnjao... gde je knjiga?\n(xyd, 14. septembar 2018 15:19)\nVerujem da je brutalno za dete da bude izložena komentarima miliona ljudi koji nemaju nikakve filtere jer su sakriveni iza svoje anonimnosti.\n(Ana, 14. septembar 2018 15:18)\n(jasno?, 14. septembar 2018 15:12)\njeste tako al za to treba da zahvali svojoj poremecenoj porodici\n(da da da, 14. septembar 2018 15:07)\nAhahahahahaha haha ha ????\n(desperado, 14. septembar 2018 14:58)\nObrati se majci, ona te gurnula u vatru...\n(JL, 14. septembar 2018 14:51)\nMožda ali za to je kriva mamica koja je sve to dopustila isto tako siguran sam da posle silnih para koje joj je realiti doneo nebi ništa promenila da može da vrati vreme.\n(Nebojša, 14. septembar 2018 14:50)\nBolest. Full stop.\n(Higsov bozon, 14. septembar 2018 14:34)\nSad vise niko nece verovati ni zrtvama koje su stvarno podnosile nasilje... kao sto ce se sprdati sa logorasima Golog Otoka da su tamo zavrsili zato sto im nije bila dovoljna jedna vrsta jogurta...\n(Bakster, 14. septembar 2018 13:54)\n(jo, 14. septembar 2018 13:51)\nRodjena, ostatak planete je zrtva te porodice, tebe i slicnih... Menjate normalnost u nenormalnost suvise brzo...\n(Petar Pan, 14. septembar 2018 13:44)\nNaravno da jesi,ta prica se danas dobro prodaje...\n(Paquito, 14. septembar 2018 13:42)\nIronija zivota. Da ona, koja je dobila sve u zivotu a da nije prstom mrdnula kuka kako je njoj tesko. Citava njihova familija treba da svaki dan zahvaljuje onoj ludoj majci sto ih je progurala, za pocetak pustajuci u javnost sporni snimak u kojem je Kim i njen bivsi.. Od tad su lansirani u orbitu. Starlete i neradnici\n(Doberman, 14. septembar 2018 13:26)\nGive that girl a brain!\n(eskeeeeetit, 14. septembar 2018 13:22)


Raičević: Na poštovanju ‘ekoloških’ zakona vidi se sva (ne)moć pravne države | Ekologija | Al Jazeera\nRaičević: Na poštovanju ‘ekoloških’ zakona vidi se sva (ne)moć pravne države\nAgencija za zaštitu životne sredine u Srbiji služi kao servis za očitavanje monitoring opreme i paravan da se sakrije nerad i javašluk, tvrdi Jagoš Raičević, bivši direktor Nuklearnih objekata Srbije.\nRaičević smatra da transparentan proces izdavanja dozvola za zagađivanje životne sredine u Srbiji ne postoji jer 'ne postoji nezavisno regulatorno tijelo' (Reuters)\nZdravlje građana Srbije, samim tim i njena budućnost, već dugo je ugroženo zagađenjem životne sredine – od NATO bombardovanja čije posledice ni 20 godina kasnije nisu sistematski ispitane, preko stotina sanitarno neuređenih deponija koje truju vazduh i zagađuju podzemne vode, do sve aktuelnijih velikih zagađivača, uglavnom stranih kompanija, koje su sa svojim prljavim tehnologijama i došle u Srbiju jer se u njoj ekološki standardi ne poštuju.\nO procesu koji prati izdavanje tzv. ekoloških dozvola, razgovaramo sa dr Jagošem Raičevićem, bivšim direktorom Nuklearnih objekata Srbije i Laboratorije za zaštitu od zračenja Instituta Vinča. Smatra da transparentan proces izdavanja dozvola za zagađivanje životne sredine u Srbiji ne postoji jer “ne postoji nezavisno regulatorno telo za zaštitu životne sredine”. Prema Raičeviću, Agencija za zaštitu životne sredine, koja u svetu predstavlja takav – regulatorni organ, kod nas služi “kao servis za očitavanje monitoring opreme – dakle, paravan da se sakrije nerad i javašluk u ovoj životno važnoj oblasti”.\nNa čemu zasnivate tvrdnju da u Srbiji ne postoji nezavisno regulatorno telo za zaštitu životne sredine ?\n– Cilj regulatornog procesa je da osigura da izvođenje određenih aktivnosti ili rad nekog postrojenja neće prouzrokovati štetne uticaje na zdravlje ljudi i životnu sredinu. Ulogu regulatora koji daje dozvole za zagađenje kod nas ima Ministarstvo za zaštitu životne sredine (MZŽS), koje je ujedno i deo Vlade Republike Srbije. Dakle, MZŽS je istovremeno i regulator (predlagač i ocenjivač), i donosilac odluke! Zato je poslednjih decenija svaka aktuelna vlast u suštini sama sebi davala dozvole za zagađenje životne sredine, o kojoj navodno treba da brine. Koliko i kako brine, govore brojke koje kažu da smo među najzagađenijim državama na svetu.\nJagoš Raičević je bivši direktor Nuklearnih objekata Srbije i Laboratorije za zaštitu od zračenja Instituta Vinča (Ustupljeno Al Jazeeri)\nMojim nedavnim izlaganjem na skupu u SANU pokušao sam da, na primeru projekta Jadar firme Rio Tinto, bliže osvetlim proces donošenja odluka kojima se u resornom MZŽS izdaju dozvole za rad zagađivača. Bavio sam se sličnim procedurama i standardima u nuklearnoj oblasti u kojoj su pravila ponašanja detaljno i sveobuhvatno regulisana, i mogu reći da sam bio zaprepašćen rešenjima koja se koriste pri izdavanju dozvola velikim zagađivačima.\nNajgore je to što se radi o višegodišnjoj ustaljenoj praksi, u kojoj ne postoji kontrola kvaliteta donetih odluka, što uz već ukorenjenu partokratiju omogućava cvetanje korupcije u oblasti zaštite životne sredine. Resorno ministarstvo je godinama sistemski gurano u stranu, naravno, uz pogodna kadrovska rešenja. U tom braku iz računa, resorni ministri su znali kako da naplate svoje ćutanje o neplanskom trošenju novca koji je umesto na zaštitu životne sredine, išao na druga mesta.\nNepravilan, i po mom mišljenju, u suštini nelegitiman proces izdavanja licenci za zagađenja životne sredine je stoga samo vrh ledenog brega, zapravo posledica višegodišnjeg javašluka, neznanja i u dobroj meri kriminala.\nRekli ste i da je pitanje očuvanja zdrave životne sredine ‘pitanje funkcionisanja pravne države’. Šta to tačno znači?\n– Teško je, ako ne i nemoguće, izdvojiti neku posebnu aktivnost koja bi se mogla označiti kao osnovna u zaštiti životne sredine, jer su svi ekološki sistemi sudbinski povezani i isprepletani. Ipak, ako bi se tražio neki zajednički imenilac u zaštiti životne sredine, on bi se ukratko mogao svesti na dve reči – primena propisa. U suštini, jedini pravi zaštitnici životne sredine su policajci i sudije koji pišu kazne i kažnjavaju njenu degradaciju i trovanje. Da pojasnim: te kazne proističu iz svekolikog znanja eksperata raznih struka (hemičara, biologa, lekara i drugih) koja su pretočena u propise i zakone. Ne postoji osim kazne, ni jedan drugi filter koji će efikasnije očistiti našu životnu sredinu od prekoračenja emisije štetnih materija u vazduh, vode ili zemljište, do bacanja ili paljenja otpadaka, itd. Kada jednom platite kaznu, edukovani ste za ceo život: nema bolje edukacije od primene propisa – čitaj kažnjavanja.\nZato se uvek zgražavam kada čujem one priče za malu decu „o potrebi podizanja svesti“. Sve su to naivni pokušaji nečinjenja – u kojima, na žalost, ne vidim više predumišljaj zbog zgrtanja para sa raznim stručnim analizama već glupost, neznanje i jad kolektivnog nerazumevanja toliko jednostavnih stvari.\nŽivotna sredina je svuda oko nas, na svakom mestu i svakom trenutku, i zato se na poštovanju tzv. ekoloških zakona vidi sva moć i nemoć jedne pravne države! Radi se o tome da li želimo da primenimo propise koje smo doneli, a ne o tome koliko je skupa njihova primena. Preduslov za to je da pravna država može da funkcioniše uvek i na svakom mestu. Ako to želimo, naravno. U meri u kojoj je država u stanju da sprovodi svoje zakone, u toj meri se može zvati ekološkom državom!\nNa primer, da li u jednoj uređenoj pravnoj državi može proći priča da nema para za kanalizaciju, ali da ima za novi velelepni nacionalni stadion?!\nDakle, Srbija ima zakone koji definišu uslove koje je potrebno ispuniti da bi se postrojenju, koje će da zagađuje životnu sredinu, izdala dozvola za to. U čemu je onda problem?\n– Mi imamo više zakona koji se tiču očuvanja i zaštite životne sredine. Svi su pisani po istom kalupu i svi imaju istu sistemsku grešku: formiranje mešovitih komisija sa veoma sumnjivim pravnim statusom.\nDa bi se prikrile potencijalne zlupotrebe i sukob interesa u izdavanju dozvola, zbog činjenice da se resorno ministarstvo MZŽS dvostruko predstavlja – i kao nezavisni regulator, i kao donosilac odluke, Zakon je predvideo formiranje komisija. One se negde zovu stručne komisije, negde su tehničke, ali sve imaju istu zajedničku crtu: preglasavanje kao način donošenja odluka.\nDeo svake komisije čine zaposleni u MZŽS, a drugi, ekspertski deo, čini grupa građana koju određuje ministar. Ne radi se o bilo kakvoj grupi građana – to su, po mišljenju ministra ili možda nečijeg šefa kabineta ili ko zna već koga, naši najbolji stručnjaci u svojim oblastima. Te komisije delom jesu, ali i nisu politički organ, one delom jesu, ali i nisu stručno telo, i na kraju delom jesu, a zapravo nisu pravno lice. Odnosno jesu, a nisu grupa fizičkih lica, jer jedan deo (koji je zaposlen na drugom mestu) radi po ugovoru o delu. Takođe, ne postoje pisani standardi na osnovu kojih komisije rade – pri tome ne mislim na poslovnike o radu ili upitnike koji se mogu naći na sajtu MZŽS.\nAko je neko od spoljnih (ekspertskih) članova protiv unapred donete odluke, može biti skinut sa liste podobnih eksperata. A pošto se radi o naučnim radnicima koji već rade po fakultetima i institutima, oni jako dobro znaju koliko je važno imati dobre kontakte po ministarstvima. Tako smo uspeli da endemski povežemo autocenzuru i sinekuru, i dobili model u kome u devastaciji pravne države veliku i važnu ulogu ima njena intelektualna elita.\nRad na Studijama uticaja na životnu sredinu, u ime zagađivača, može potrajati i više meseci (čak i godina), i za to se obično angažuju instituti ili fakulteti. Sa druge strane, komisija mora u kratkom roku da oceni sva dokumenta i predloži ministru šta da potpiše. Kako će spoljni eksperti iz komisije odraditi svoje ugovore o delu, pošto su već zaposleni i primaju platu na drugom mestu, posebno je pitanje.\nKako god bilo, rezultat tog „komisijskog“ modela je jedinstveni slučaj, verovatno nepojmljiv za većinu razvijenih zemalja: u poslovima zaštite životne sredine privatnici angažuju državne institucije da im rade studije, a onda državne institucije angažuju privatnike da te iste studije ocene!\nAko me pitate gde vidim najveći problem rekao bih da je koncentrisan oko tih hibridnih komisija, koje deluju unutar resornog ministarstva kao neko nedefinisano strano telo i koje verovatno treba da stvore privid stručnog i objektivnog. Na stranu to što pružaju mogućnost raznih koruptivnih radnji.\nTako smo došli do toga da se ocena Studije uticaja na životnu sredinu projekta koji vredi desetine milijardi evra i koji preti devastacijom velikog dela Srbije, reguliše preko nekoliko ugovora o delu. Šta više, moguća je trgovina uticajem, jer deo komisije su zaposlenici u ministarstvu, tj. deo su državne uprave, iste one koja potpisuje ugovore sa „stranim investitorima“. Zato komisije ne mogu zameniti institucije, i zato procene na osnovu kojih se daju dozvole moraju biti projekti iza kojih će stajati renomirane institucije. Baš kao i u svakoj pravnoj državi.\nSve ovo navodi na to da je neophodno temeljno promeniti organizaciju i način rada MZŽS, što bi ujedno trebalo da rezultuje i drugačijim sistemom odgovornosti Vlade republike Srbije prema zaštiti životne sredine.\nAli, odluke tih komisija idu na javnu raspravu?\n– U pravu ste, i ovde sada imamo još jedan paradoks. Pre svega, treba odmah reći da su javne rasprave predviđene za razmatranje zakonskih predloga, a ne za ocenu tehničkih izveštaja! To je suština na koju ću se kasnije vratiti.\nOdluke pomenutih komisija, koje takve kakve su potpisuje resorni ministar, ne idu na proveru relevantnih institucija, već o tehničkoj ispravnosti rada komisije svoj sud treba da da narod, preko tzv. javnih rasprava! Ponavljam, javne rasprave su predviđene za zakonske predloge ili pitanja od opšteg interesa za celokupnu populaciju. Zato se i zovu javne, jer se tiču celokupne javnosti. Naše zakonodavstvo je stručne pomešala sa javnim raspravama, i tu sada zloupotrebama kraja nema. Nigde u svetu se javne rasprave ne koriste za ocenu tehničkih analiza i dokumenata, a upravo je to u Srbiji postala ustaljena praksa – naročito je vidljiva u poslovanju MZŽS.\nU mom radu sam, kao primer, naveo nedavno izrađeni strateški dokument „Plan kvaliteta vazduha u aglomeraciji Beograd“, čiju je izradu grad Beograd poverio Gradskom zavodu za javno zdravlje. Pošto lekari mogu samo da leče posledice lošeg vazduha, nosilac posla (Gradski zavod) je kao podugovarača uposlio Institut za fiziku iz Beograda. Institut za fiziku jeste renomirana ustanova od nacionalnog značaja, ali se teško može reći da ima relevantne reference za upravljanje kvalitetom vazduha za neko područje. Ko se sve i kako ugrađivao ne znam, ali je ovde bitno da uprava grada Beograda mišljenje o studiji Instituta za fiziku nije zatražila od nekoga ko razume grafikone i dijagrame – mislim na instituciju koja će svojim potpisom i pečatom pohvaliti rezultate tog Izveštaja ili ih odbaciti kao neupotrebljive (a takve institucije postoje). Ne – mišljenje o radu Instituta za fiziku uprava grada Beograda je zatražila od građana, naravno, putem tzv. javne rasprave.\nNa isti način i MZŽS proverava svoje odluke o usvojenim tehničkim rešenjima, na osnovu kojih je izdala licencu za zagađenje – ne daje ih na ocenu relevantnim institucijama, već pita građane šta misle o tome. Tako se pod maskom transparentnosti i učešća javnosti u procesu odlučivanja, pred građane stavlja zadatak da u veoma kratkom roku ocene da li su dobro urađene tehničke analize koje su u dužem vremenskom periodu izradili plaćeni ekspertski timovi sa raznih instituta i/ili univerziteta, a koje je u kratkom roku po ugovoru o delu ocenjivala nepoznata grupa ministrovih eksperata.\nDa zaključim: javne rasprave su u Srbiji banalizovane, nudeći populaciji izjašnjavanje o problemima u koje nije upućena. Primer je najava da se ozbiljni i složeni tehničko-tehnološki problemi koje ima projekat Jadar, povezani sa nizom naučnih disciplina, ponude naciji da se o njima izjašnjava na referendumu.\nTaj gemišt sačinjen od samoupravljačkih i demokratskih modela odlučivanja nam je podario stanje životne sredine koje danas imamo. Zloupotrebe koje su na raspolaganju sa ovakvom praksom održavanja javnih rasprava mogu biti izuzetno velike, i to ne samo u oblasti zaštite životne sredine. Što pre toga postanemo svesni, biće bolje i nama i prirodi oko nas.\nDo kog ste zaključka došli nakon sprovedenog istraživanja?\n– Srbija mora da donese neku vrstu strateškog dokumenta koji bi odredio granice budućih zagađenja životne sredine, koja mogu da se tolerišu a da ne ugroze vitalne nacionalne interese. To je naizgled ekološko, a zapravo je izuzetno važno ekonomsko i političko pitanje, jer moramo znati do koje mere možemo dalje ostvarivati naš privredni rast na račun kvaliteta životne sredine – čitaj našeg zdravlja. Drugim rečima, Vlada Srbije mora definisati granicu budućih zagađenja, koje naš održivi razvoj još uvek može da podnese. Zato to nije pitanje samo za resorno ministarstvo, jer je ono u poziciji žrtvenog jarca i monete za potkusurivanje.\nTek tada ćemo znati na koliko novih rudnika možemo da računamo, odnosno da li uopšte možemo da mislimo o tome. Taj master-plan će onda biti pokazatelj granične cost/benefit analize, koji će nam olakšati razgovor sa budućim „investitorima“ o svim mogućim izazovima koji stoje pred nama po pitanju zaštite životne sredine.\nBalans između ekonomskog razvoja i zagađenja životne sredine određuje onaj ko izdaje dozvole za rad zagađivača. Stoga je izdavanje dozvola za zagađenje životne sredine najznačajnija uloga resornog ministarstva. A tu je ulogu unutar njega preuzela grupa građana po osnovu autorskih honorara, tj. ugovora o delu. To stanje je neodrživo i zato Srbija mora imati nezavisno regulatorno telo u oblasti zaštite životne sredine. Granice budućih zagađenja, odnosno zdravlje naših potomaka, ne smemo prepustiti komisijama da ih uređuju prema ugovoru o delu, već se moramo izboriti za to da se taj proces odvija u okviru institucija pravne države. Jednostavno, to je civilizacijsko pitanje.


Sirijska armija oslobodila naselja u blizini avio-baze Kuvejris - Sputnjik Srbija\nSirijska armija oslobodila naselja u blizini avio-baze Kuvejris\n21:47 18.02.2017 Preuzmite kraći link\nSirijska armija oduzela je od terorista DAEŠ-a osam naselja koja se nalaze 14 kilometara severoistočno od avio-baze Kuvejris u Alepu, saopštila je sirijska nacionalna televizija.\nNaselja, među kojima Bidžan i Mešerfet abu Džabar, imaju strateški značaj jer se nalaze u neposrednoj blizini avio-baze i trase Alepo–Raka.\nArmija nastavlja ofanzivu na istoku provincije Alep, pokušavajući da stvori bezbednu teritoriju oko avio-baze.\nNa 20 kilometara zapadno od oslobođenih naselja i trase nalaze se pogranični grad Bab i nedavno oslobođeni grad Tadef, kuda, prema dogovoru s Turskom, prolazi linija razgraničenja Slobodne sirijske armije i vladinih snaga.\nPrema mišljenju sirijskih eksperata, štiteći od terorista mala sela između Baba, federalne trase i baze Kuvejris, sirijska armija ostavlja sve manje mogućnosti teroristima da beže iz Baba u Raku.\nNa sam grad Bab, čiji je deo i dalje pod kontrolom DAEŠ-a, jurišaju borci saveza „Štit Eufrata“, u kojem su, pored odreda Slobodne sirijske armije, i borci arapskih plemena i Turkmeni. Ofanzivu na kopnu podržava ograničeni kontingent turske armije i artiljerije. Iz vazduha podršku daje turska avijacija.\noperacija "Štit Eufrata", turska avijacija, avio-baza, sirijska armija, DAEŠ, Alep, Sirija


SVI PRIPADNICI OSBIH U MIROVNIM MISIJAMA DOBROG SU ZDRAVSTVENOG STANJA | Hayat.ba\nPandemija virusa COVID-19, zasada, ne utječe na rotaciju pripadnika Oružanih snaga Bosne i Hercegovine (OSBiH) u misijama potpore miru. Svi pripadnici OSBiH, angažirani u tim misijama, su dobrog zdravstvenog stanja, potvrđeno je Feni u Ministarstvu odbrane BiH (MOBiH).\nNa upit o tome u kojoj mjeri aktuelna situacija, uzrokovana pandemijom korona virusa, utječe na sudjelovanje pripadnika OSBiH u misijama potpore miru, iz Ministarstva odbrane BiH rečeno je – kako ovo ministarstvo prati razvoj situacije u zoni izvođenja misija, kao i da je u stalnoj komunikaciji s nadležnim strukturama UN-a, NATO-a i EU, pod čijim okriljem pripadnici OSBiH provode misije, te da prati i odluke koje se u skladu s time donose.\nU misijama potpore miru trenutno su angažirana 74 pripadnika OSBiH. U operaciji potpore miru ‘Odlučna potpora’ u Islamskoj Republici Afganistan sada je ukupno 66 pripadnika OSBiH. U Misiji Ujedinjenih naroda u Demokratskoj Republici Kongo (MONUSCO) sudjeluju tri promatrača OSBiH, dok u Misiji Ujedinjenih naroda u Maliju (MINUSMA) sudjeluju dva štabna oficira OSBiH, a u Misiji Evropske unije u Centralnoafričkoj Republici (EUTM RCA) tri pripadnika OSBiH – podsjećaju iz Ministarstva odbrane BiH.


Indija povećava carine na uvoz 28 američkih proizvoda -\nVlasti Indije najavile su da će danas uvesti veće carine na uvoz 28 proizvoda iz SAD, uključujući bademe, jabuke i orahe.\nNove mjere predstavljaju odgovor na mjere Washingtona kojim su ukinute trgovinske privilegije Indiji.\nIndijska Vlada je odredbu o uvođenju carina u iznosu od 120 odsto na brojne američke proizvode izdala u junu prošle godine, ali je njeno provođenje odlagano nekoliko puta, zbog tekućih pregovora sa Washingtonom.\nNeimenovani izvor saopćio je ranije da će Indiji novim carinama biti omogućeno da primi oko 217 miliona USD dodatnih prihoda od uvoza robe iz SAD.\nSpor Nju Delhija i Washington počeo je u martu, nakon što je predsjednik SAD Donald Trump uveo carine u iznosu od 25 odsto na uvoz čelika, a na uvoz proizvoda od aluminijuma deset odsto.\nIndija je zbog carina koje su uvele SAD izgubila oko 240 miliona USD.


Altiparmakov: MMF će očekivati rezultate ušteda\n13.02.2016. / 13:51\nBEOGRAD, Kada misija MMF-a dođe sljedeće sedmice u Beograd, očekivaće da vidi rezultate planiranih ušteda, prije svega racionalizacijom državnog sektora, a ako ne budu zadovoljni postignutim, tražiće da se uštede ostvare na drugim rashodima, izjavio je danas član Fiskalnog savjeta Srbije Nikola Altiparmakov.\nRacionalizacija, kao glavni izvor ušteda bila je ambiciozno planirana, rekao je Altiparmakov gostujući na TV N1.\nOn je podsjetio da je inicijalno dogovoreno da se tri godine smanjuje po 25.000 zaposlenih u državnom sektoru, što znači za tri godine 75.000.\n„Analize su pokazale da je realno ostvariva polovina tog broja, što znači da planirana ušteda racionalizacijom od 0,7 odsto BDP-a, neće biti ostvarena, pa će se to morati nadomestiti štednjom u drugim oblastima”, smatra on.\nAko se to ne ostvari i deficit ne bude smanjen na planiranih tri odsto, upozorio je, nastaviće se rast javnog duga u odnosu na BDP u naredne dvije godine.\n„Nema besplatnog ručka, ako ne uštedi na racionalizaciji državnog sektora, vlada će to morati da nadoknadi na drugom mestu. A to drugo mesto mogle bi da budu smanjene subvencije, recimo za privredu, ili poljoprivredu”, smatra ovaj ekonomista.\nFiskalni savjet kritikuje i sporo sprovođenje strukturnih reformi u javnim preduzećima, a Altiparmakov ukazuje da velikog pomaka nema ni u procesu privatizacije.\n„Velike troškove i to one koje nisu planirane budžetom, mogle bi da donesu RTB Bor, u vidu pristiglih garancija, za kredite koje će morati da plati država, takođe opasnost su i dugovanja Petrohemije prema NIS-u, što će takođe morati da preuzme država”, rekao je on, a prenio Tanjug.\nTagovi: mmfnikola altiparmakovracionalizacijaustedevazno\n05.10.2014 | 13:48\nAltiparmakov: Javna preduzeća tempirane bombe za budžet Srbije\n14.10.2013 | 19:30\nDa li je javna potrošnja velika ili je BDP Srbije mali?\n02.09.2013 | 15:31\nAltiparmakov: Plate i penzije prema privredi\n11.01.2013 | 10:41\nAltiparmakov: Neophodno smanjiti javni dug


Turska zabrinuta zbog uspeha sirijske vojske — protestuje kod Rusije i Irana - 10.01.2018, Sputnik Srbija\nAmbasadori Rusije i Irana u Ankari — Aleksej Jerhov i Muhamad Ibrahim Taherian Fard — bili su pozvani u Ministarstvo inostranih poslova Turske zbog optužbe za... 10.01.2018, Sputnik Srbija\n16:52 10.01.2018 (Osveženo: 19:07 10.01.2018)\n© SputnikArtiljerijska vatra iz haubica u sirijskoj provinciji Hama\nAmbasadori Rusije i Irana u Ankari — Aleksej Jerhov i Muhamad Ibrahim Taherian Fard — bili su pozvani u Ministarstvo inostranih poslova Turske zbog optužbe za kršenje režima prekida vatre u zoni deeskalacije u sirijskoj provinciji Idlibu, piše list „Milijet“.\n9 Januar 2018, 19:19\nKako navodi list, ambasadore su pozvali kao predstavnike zemalja garanata međunarodnog rešavanja krize u Siriji. Turska je izrazila zabrinutost zbog akcija sirijskih vladinih snaga na jugoistoku Idliba, gde nastavljaju ofanzivu na pozicije militanata. Prema podacima „Hurijeta“, između ostalog, nezadovoljstvo turskog MIP-a izazvalo je to što je sirijska vojska tokom kopnene operacije, koja se poslednjih dana izvodi, zauzela nekoliko naseljenih mesta, narušivši granice zone deeskalacije.\nVladine snage su 7. januara istisnule militante iz Sindžara, odakle se otvara direktan put prema avio-bazi Abu Duhur i još četiri sela na jugoistoku Idliba. Pre toga su elitne jedinice uspele da za četiri sata zauzmu četiri naseljena mesta u provinciji, koje su ranije držali teroristi.\nU decembru prošle godine predsednik Turske Redžep Tajip Erdogan nazvao je sirijskog lidera Bašara el Asada teroristom sa kojim se ne može razgovarati o mirnom rešavanju krize.


Kutijasti prozori koji se uvijaju duž kule - Gradjevinarstvo.rs\n24.08.2018. | Eleanor Gibson | Dezeen\nAmerička arhitektonska firma Studio Gang obelodanila je nove skice 40-spratne stambene zgrade u San Francisku, čiju fasadu će karakterisati reinterpretacija gradskih klasičnih prozora na zastakljenim balkonima karakterističnim za ovaj grad koji će biti spiralno postavljeni.\nPlanirano je da kula „Mira“ bude visoka 122 metra i da se nalazi na lokaciji 280 Spear Street u okviru dela Transbay. Ova lokacija je udaljena jedan blok od Rincon parka i dela istočne obale u zalivu San Franciska, poznatim pod imenom Embarcadero.\nKutijasti prozori koji se uvijaju duž kule (foto: Binyan)\nNajnoviji vizuelni prikazi pokazuju kutijaste prozore koji će biti postavljeni u različitim pravcima kako bi se obezbedilo da stanovi imaju pogled na grad, vodu i most Bay.\nForme prozora su preuzete od onih koji se nalaze na zastakljenim balkonima kuća širom San Franciska, sudeći prema osnivaču Studio Ganga, Jeanne Gang.\n„Reinterpretiranjem klasičnih zastakljenih balkona San Franciska, naš projekat pojačava i širi dinamičan odnos sa susedstvom", rekla je.\n„Uvijajući se sve do vrha kule, ova zastakljenja stvaraju jedinstvene prostore u svakom stanu i obezbeđuju svež vazduh, pogled i količinu svetlosti koja se menja tokom dana."\nNeki od prozora će se nalaziti u okviru zastakljenih balkona, dok će drugi biti u okviru otvorenih prostora kao što su dvorište i platfoma na krovu.\nStudio Gang je projektovao kulu za firmu izvođača Tishman Speyer. Zgrada će obuhvatiti 392 luksuzna stana - jednosobne, dvosobne i trosobne kondominijume i penthause.\nIako gradnja uveliko traje, prodaja stanova neće biti zvanično otvorena do jeseni.\n„Izgradnjom kule „Mira“ koristi će imati cela zajednica u okviru Transbay", rekao je Carl Shannon iz firme Tishman Speyer.\n„Oduševljeni smo što smo dobili priliku da još jednom unapredimo horizont San Franciska donoseći izuzetno arhitektonsko delo svetske klase - inovativu kulu koja pomera granice."\nStanari kule će imati pristup nizu pogodnosti unutar zgrade. Sadržaju koji će im biti dotsupni su: privatna trpezarija, klub, fitnes centar, dečija igraonica i „stanica za kupanje pasa".\nTu će se nalaziti i parking za 340 automobila, zatim stanice za punjenje električna vozila, parkiralište za bicikle i prostor od 929 kvadratnih metara u prizemlju gde će se nalaziti prodavnice.\nStudio Gang se našao na 252 mestu na Dezeenovoj listi iz 2017. godine koja se tiče najznačajnijih firmi na svetu kada je u pitanju projektovanje. Firma je osnovana 1997. godine i sada ima kancelarije u Čikagu, Njujorku i San Francisku.\nOstali projekti firme na teritoriji Zapadne obale uključuju planove za zakrivljenu kulu u Kineskoj četvrti Los Anđelesa.


Ove godine oko 900 noćenja u seoskim turističkim domaćinstvima | Pirot vesti\nPočetna/Gradska hronika/Ove godine oko 900 noćenja u seoskim turističkim domaćinstvima\nOve godine Turistička organizacija Pirot završiće sa ostvarenih, za sada, oko 900 noćenja, što je ogromno povećanje u odnosu na prošlu godinu kada je za celu godinu ostvareno svega 214 noćenja-izjavio je Pirotskim vestima direktor Turističke organizacije Pirot Bratislav Zlatkov.\nPo rečima direkora Zlatkova, na osnovu najnovijih podataka o broju noćenja, može se reći da Pirot predstavlja lidera ove vrste turizam u Istočnoj Srbiji.\n-Imamo kategorisanih 28 kuća i preko 140 ležaja u 12 staroplaninskih sela. Ovo je ujedno i podsticaj da još više promovišemo naše selo, boravak na selu i vrhunsku staroplaninsku hranu, kao i manifestacije koje imamo-kazao je Zlatkov.\nOn je dodao da je TOP na poslednjem sajmu u Kragujevcu, koji je upravo završen, dobila još jednu nagradu, za najbolje uređen štand.\n-Reč je o jednom od najvećih sajmova turizma i seoskog turizma u našoj zemlji, na kome je TOP učestvovao peti put za redom. Posle Beograda i Sofije, ovo je za nas najznačajniji sajam upravo zbog činjenice da se akcenat stavlja na seoska kategorisana domaćinstva. Imali smo posebno uredjen prostor na Sajmu u Kragujevcu gde su dominirali pirotski ćilim i staroplaninska jela, te smo za to i dobili nagradu za najuredjeniji izlagacki prostor na minulom Sajmu-kazao je Zlatkov.\nTuristička organizacija je nedavno publikovala najnovije brošure koje su izazvale ogromno interesovanje javnosti a već su i osvajale nagrade na sajmovima. Nove brošure posebno obrađuju segmente naše turističke ponude poput verskog turizma, vodopada na Staroj planini, zatim manifestacija poput Sajma peglane kobasice i Sajma staroplaninskih jela, zatim pećine, kanjone i klisure i druga prirodna bogatstva našeg kraja, zaključuje Zlatkov.\nU pirotskim domaćinstvima u jeku sezona kuvanja…\nZaplenjeno 4.9 kilograma heroina\nIzložba starih jela, rakije i vina u Izvoru


Vodič se može naći na sajtu Ministarstva rada, zapošljavanja, boračkih i socijalnih pitanja https://www.minrzs.gov.rs/files/vodic_za_inspektore_rada_o_detekciji_i_p...\nTakođe je vodič moguće preuzeti i na sajtu NVO Atina u produžetku.\nMin Pravde: Kako se Zakon o sprečavanju nasilja u porodici odnosi prema zaštiti žrtava trgovine ljudima?\nBETA: Deca migranti koji prolaze kroz Srbiju suočeni sa rizikom da postane žrtve trgovine ljudima\nKonkretne mere podrške borbi protiv svih oblika nasilja nad ženama


PRONEVERA NOVCA: Katarina Rebrača tvrdi da je kupila dva mamografa | Crna Hronika | Kurir\nSuđenje bivšoj manekenki za proneveru novca\nCrna Hronika 19.10.2016. 02:14h 22.05.2017. 14:18h\nPRITISAK NA SUD: Katarina Rebrača traži pasoš da pobegne iz Srbije!\n(VIDEO) KATARINA NEPREPOZNATLJIVA: Rebrača nabacila kilograme, ali dobro joj stoje\nBANKROTIRALA: Katarina Rebrača nema više od čega da živi!\n- Ugovor između fondacije i instituta nije postojao, ali mi smo uplatili 10 miliona dinara. Znam da je institut dva puta dobio dozvolu za adaptaciju i sanaciju i obe dozvole su istekle, tako da ne znam šta je bilo s novcem - izjavila je juče u sudu Rebrača. Ona je, podsetimo, ranije optužila direktora instituta Nenada Borojevića, koji je 2012. izvršio samoubistvo, da joj je „namestio hapšenje“ kad je počela da se raspituje šta je s doniranim novcem.\nBivša manekenka juče je rekla i da je fondacija koja je nosila njeno ime, na osnovu ugovora potpisanog s Fondacijom B92, nabavila dva mamografa.